title: 2009/941/KE: Deċiżjoni tal-Kunsill tat- 30 ta’ Novembru 2009 dwar il-konklużjoni mill-Komunità Ewropea tal-Protokoll tal-Aja tat- 23 ta’ Novembru 2007 dwar il-Liġi Applikabbli għall-Obbligi ta’ Manteniment

text:
               16.12.2009

               MT

               Il-Ġurnal Uffiċjali tal-Unjoni Ewropea

               L 331/17

         DEĊIŻJONI TAL-KUNSILL
   tat-30 ta’ Novembru 2009
   dwar il-konklużjoni mill-Komunità Ewropea tal-Protokoll tal-Aja tat-23 ta’ Novembru 2007 dwar il-Liġi Applikabbli għall-Obbligi ta’ Manteniment
   (2009/941/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 61(c) flimkien mat-tieni sentenza tal-ewwel subparagrafu tal-Artikolu 300(2) u l-ewwel subparagrafu tal-Artikolu 300(3) tiegħu,
   Wara li kkunsidra l-proposta mill-Kummissjoni,
   Wara li kkunsidra l-Opinjoni tal-Parlament Ewropew (1),
   Billi:

               (1)

               Il-Komunità qiegħda taħdem biex toħloq żona ġudizzjarja komuni bbażata fuq il-prinċipju tar-rikonoxximent reċiproku ta’ deċiżjonijiet ġudizzjarji.

               (2)

               Ir-Regolament tal-Kunsill (KE) Nru 4/2009 tat-18 ta’ Diċembru 2008 dwar il-ġurisdizzjoni, il-liġi applikabbli, ir-rikonoxximent u l-eżekuzzjoni tad-deċiżjonijiet u l-kooperazzjoni f’materji relatati ma’ obbligi ta’ manteniment (2) jipprevedi li l-liġi applikabbli għall-obbligi ta’ manteniment għandha tiġi ddeterminata skont il-Protokoll tal-Aja tat-23 ta’ Novembru 2007 dwar il-liġi applikabbli għall-obbligi ta’ manteniment (minn hawn ‘il quddiem imsejjaħ “il-Protokoll”) fl-Istati Membri marbutin b’dak il-Protokoll.

               (3)

               Il-Protokoll jagħti kontribut siewi biex jiżgura ċertezza legali u prevedibbiltà akbar lill-kredituri u d-debituri tal-manteniment. L-applikazzjoni ta’ regoli uniformi sabiex tiġi ddeterminata l-liġi applikabbli tippermetti ċ-ċirkolazzjoni ħielsa tad-deċiżjonijiet dwar l-obbligi ta’ manteniment fil-Komunità, mingħajr ebda forma ta’ kontroll fl-Istat Membru fejn tkun ser issir l-eżekuzzjoni.

               (4)

               L-Artikolu 24 tal-Protokoll jippermetti lil Organizzazzjonijiet Reġjonali ta’ Integrazzjoni Ekonomika bħall-Komunità tiffirma, taċċetta u tapprova l-Protokoll u taderixxi għalih.

               (5)

               Il-Komunità għandha kompetenza esklużiva fil-kwistjonijiet kollha irregolati minn dan il-Protokoll. Dan ma jaffettwax il-pożizzjonijiet tal-Istati Membri li mhumiex marbutin b’din id-Deċiżjoni jew soġġetti għall-applikazzjoni tagħha kif imsemmi fil-Premessi 11 u 12.

               (6)

               Il-Komunità għandha għalhekk tapprova l-Protokoll.

               (7)

               Il-Protokoll għandu japplika bejn l-Istati Membri mhux aktar tard mit-18 ta’ Ġunju 2011, id-data tal-applikazzjoni tar-Regolament (KE) Nru 4/2009.

               (8)

               Fid-dawl tar-rabta mill-qrib bejn il-Protokoll u r-Regolament (KE) Nru 4/2009, ir-regoli tal-Protokoll għandhom ikunu applikati fil-Komunità fuq bażi proviżorja jekk il-Protokoll ma jkunx daħal fis-seħħ fit-18 ta’ Ġunju 2011, id-data tal-applikazzjoni tar-Regolament (KE) Nru 4/2009. Għandha ssir dikjarazzjoni unilaterali f’dan is-sens mal-konklużjoni tal-Protokoll.

               (9)

               Ir-regoli tal-Protokoll għandhom jiddeterminaw il-liġi applikabbli għall-obbligu ta’ manteniment jekk deċiżjoni dwar dak l-obbligu għandha tiġi rikonoxxuta u tkun infurzabbli taħt ir-regoli li jikkonċernaw it-tneħħija tal-exequatur stabbiliti fir-Regolament (KE) Nru 4/2009. Sabiex jiġi żgurat li l-istess regoli dwar il-konflitt ta’ liġijiet jiġu applikati fil-Komunità għal talbiet ta’ manteniment fir-rigward ta’ perijodu preċedenti kif ukoll posterjuri għad-dħul fis-seħħ jew l-applikazzjoni proviżorja tal-Protokoll fil-Komunità, ir-regoli tal-Protokoll għandhom japplikaw ukoll għal talbiet li jirrigwardaw perijodu preċedenti għal dan l-avveniment, irrispettivament mill-Artikolu 22 tiegħu. Għandha ssir dikjarazzjoni unilaterali f’dan is-sens mal-konklużjoni tal-Protokoll.

               (10)

               Skont l-Artikolu 3 tal-Protokoll dwar il-pożizzjoni tar-Renju Unit u l-Irlanda, anness għat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, l-Irlanda qiegħda tieħu sehem fl-adozzjoni u fl-applikazzjoni ta’ din id-Deċiżjoni.

               (11)

               Skont l-Artikoli 1 u 2 tal-Protokoll dwar il-pożizzjoni tar-Renju Unit u l-Irlanda, anness għat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, ir-Renju Unit mhuwiex qiegħed jieħu sehem fl-adozzjoni ta’ din id-Deċiżjoni u mhuwiex marbut biha jew soġġett għall-applikazzjoni tagħha.

               (12)

               Skont l-Artikoli 1 u 2 tal-Protokoll dwar il-pożizzjoni tad-Danimarka, anness għat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, id-Danimarka mhijiex qiegħda tieħu sehem fl-adozzjoni ta’ din id-Deċiżjoni u mhijiex marbuta biha jew soġġetta għall-applikazzjoni tagħha,

         IDDEĊIEDA KIF ĠEJ:
   Artikolu 1
   Il-Protokoll tal-Aja tat-23 ta’ Novembru 2007 dwar il-Liġi Applikabbli għall-Obbligi ta’ Manteniment qiegħed jiġi b’dan approvat f’isem il-Komunità Ewropea.
   It-test tal-Protokoll huwa mehmuż ma’ din id-Deċiżjoni.
   Artikolu 2
   Il-President tal-Kunsill b’dan huwa awtorizzat li jaħtar lill-persuna/i bis-setgħa li tiffirma/jiffirmaw il-Protokoll sabiex jorbtu lill-Komunità.
   Artikolu 3
   Mal-konklużjoni tal-Protokoll, il-Komunità għandha tagħmel id-dikjarazzjoni li ġejja skont l-Artikolu 24 tiegħu:

      “Il-Komunità Ewropea tiddikjara, skont l-Artikolu 24 tal-Protokoll, li hija teżerċita kompetenza fuq il-materji kollha rregolati minn dan il-Protokoll. L-Istati Membri tagħha għandhom ikunu marbuta mill-Protokoll bis-saħħa tal-konklużjoni tiegħu mill-Komunità Ewropea.
      Għall-fini ta’ din id-dikjarazzjoni, it-terminu ‘Komunità Ewropea’ ma jinkludix lid-Danimarka, bis-saħħa tal-Artikoli 1 u 2 tal-Protokoll dwar il-pożizzjoni tad-Danimarka, anness għat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, u r-Renju Unit, bis-saħħa tal-Artikoli 1 u 2 tal-Protokoll dwar il-pożizzjoni tar-Renju Unit u l-Irlanda, anness għat-Trattat dwar l-Unjoni Ewropea u għat-Trattat li jistabbilixxi l-Komunità Ewropea.”.

   Artikolu 4
   1.   Fil-Komunità, ir-regoli tal-Protokoll għandhom japplikaw proviżorjament, mingħajr preġudizzju għall-Artikolu 5 ta’ din id-Deċiżjoni, mit-18 ta’ Ġunju 2011, id-data tal-applikazzjoni tar-Regolament 4/2009, jekk il-Protokoll ma jkunx għadu daħal fis-seħħ f’dik id-data.
   2.   Mal-konklużjoni tal-Protokoll, il-Komunità għandha tagħmel id-dikjarazzjoni li ġejja sabiex jittieħed kont tal-applikazzjoni proviżorja possibbli msemmija fil-paragrafu 1:

      “Il-Komunità Ewropea tiddikjara li hija ser tapplika r-regoli tal-Protokoll proviżorjament mit-18 ta’ Ġunju 2011, id-data tal-applikazzjoni tar-Regolament tal-Kunsill (KE) Nru 4/2009 tat-18 ta’ Diċembru 2008 dwar il-ġurisdizzjoni, il-liġi applikabbli, ir-rikonoxximent u l-eżekuzzjoni tad-deċiżjonijiet u l-kooperazzjoni f’materji relatati ma’ obbligi ta’ manteniment (3), jekk il-Protokoll ma jkunx daħal fis-seħħ f’dik id-data skont l-Artikolu 25(1) tiegħu.”.

   Artikolu 5
   1.   Irrispettivament mill-Artikolu 22 tal-Protokoll, ir-regoli tal-Protokoll għandhom ukoll jiddeterminaw il-liġi applikabbli għall-manteniment mitlub fi Stat Membru fir-rigward ta’ perijodu preċedenti għad-dħul fis-seħħ jew l-applikazzjoni proviżorja tal-Protokoll fil-Komunità f’sitwazzjonijiet fejn, taħt ir-Regolament (KE) Nru 4/2009, il-proċedimenti jiġu istitwiti, id-deċiżjonijiet tal-Qorti jiġu approvati jew konklużi u l-istrumenti awtentiċi jiġu stabbiliti mit-18 ta’ Ġunju 2011, id-data ta’ applikazzjoni tar-Regolament (KE) Nru 4/2009.
   2.   Waqt il-konklużjoni tal-Protokoll, il-Komunità għandha tagħmel id-dikjarazzjoni li ġejja:

      “Il-Komunità Ewropea tiddikjara li hija ser tapplika r-regoli tal-Protokoll ukoll għall-manteniment mitlub fi Stat Membru wieħed tagħha fir-rigward ta’ perijodu preċedenti għad-dħul fis-seħħ jew l-applikazzjoni proviżorja tal-Protokoll fil-Komunità f’sitwazzjonijiet fejn, taħt ir-Regolament tal-Kunsill (KE) Nru 4/2009 tat-18 ta’ Diċembru 2008 dwar il-ġurisdizzjoni, il-liġi applikabbli, ir-rikonoxximent u l-eżekuzzjoni tad-deċiżjonijiet u l-kooperazzjoni f’materji relatati ma’ obbligi ta’ manteniment (3), il-proċedimenti jiġu istitwiti, id-deċiżjonijiet tal-Qorti jiġu approvati jew konklużi, u l-istrumenti awtentiċi jiġu stabbiliti mit-18 ta’ Ġunju 2011, id-data tal-applikazzjoni tar-Regolament imsemmi.”.

      Magħmul fi Brussell, it-30 ta’ Novembru 2009.

            Għall-Kunsill

            Il-President

         B. ASK

      (1)  Opinjoni tal-24 ta’ Novembru 2009 (għadha mhijiex ippubblikata fil-Ġurnal Uffiċjali).

      (2)  ĠU L 7, 10.1.2009, p. 1.

      (3)  ĠU L 7, 10.1.2009, p. 1.
   ANNESS

      TRADUZZJONI

         PROTOKOLL

         dwar il-liġi applikabbli għall-obbligi ta’ manteniment

      L-Istati firmatarji ta’ dan il-Protokoll,
      Filwaqt li jixtiequ jistabilixxu dispożizzjonijiet komuni dwar il-liġi applikabbli għall-obbligi ta’ manteniment,
      Filwaqt li jixtiequ jimmodernizzaw il-Konvenzjoni tal-Aja tal-24 ta’ Ottubru 1956 dwar il-liġi applikabbli għall-obbligi ta’ manteniment lejn it-tfal u l-Konvenzjoni tal-Aja tat-2 ta’ Ottubru 1973 dwar il-Liġi Applikabbli għall-Obbligi ta’ Manteniment,
      Filwaqt li jixtiequ jiżviluppaw regoli ġenerali dwar il-liġi applikabbli li jistgħu jissuplimentaw il-Konvenzjoni tal-Aja tat-23 ta’ Novembru 2007 dwar l-Irkupru Internazzjonali ta’ Appoġġ għat-Tfal u Forom Oħra ta’ Manteniment Familjari,
      Iddeċidew li jikkonkludu Prototkoll għal dan il-għan u ftiehmu dwar id-dispożizzjonijiet li ġejjin:
      Artikolu 1
      Kamp ta’ applikazzjoni
      1.   Dan il-Protokoll għandu jiddetermina l-liġi applikabbli għall-obbligi ta’ manteniment emerġenti minn relazzjoni familjari, filjazzjoni, żwieġ jew affinità, inkluż obbligu ta’ manteniment lejn il-wild indipendentement mill-istat maritali tal-ġenituri.
      2.   Deċiżjonijiet mogħtija fl-applikazzjoni ta’ dan il-Protokoll għandhom ikunu mingħajr preġudizzju għall-eżistenza ta’ kwalunkwe relazzjoni msemmija fil-paragrafu 1.
      Artikolu 2
      Applikazzjoni universali
      Dan il-Protokoll japplika anki jekk il-liġi applikabbli tkun ta’ Stat li mhux Kontraenti.
      Artikolu 3
      Regola ġenerali dwar il-liġi applikabbli
      1.   L-obbligi ta’ manteniment għandhom ikunu rregolati mil-liġi tal-Istat tar-residenza abitwali tal-kreditur, sakemm il-Protokoll ma jipprevedix mod ieħor.
      2.   F’każ ta’ bidla fir-residenza abitwali tal-kreditur, il-liġi tal-Istat tar-residenza abitwali l-ġdida għandha tapplika mill-mument ta’ meta sseħħ il-bidla.
      Artikolu 4
      Regoli speċjali li jiffavorixxu lil ċerti kredituri
      1.   Id-dispożizzjonjiet li ġejjin għandhom japplikaw f’każ ta’ obbligi ta’ manteniment ta’:

                  (a)

                  ġentituri lejn uliedhom;

                  (b)

                  persuni, li mhumiex il-ġenituri, lejn persuni li jkunu għadhom ma għalqux il-21 sena, bl-eċċezzjoni ta’ obbligi emerġenti mir-relazzjonjiet imsemmija fl-Artikolu 5; u

                  (c)

                  ulied lejn il-ġenituri tagħhom.

            2.   Jekk il-kreditur ma jkunx jista’, minħabba fil-liġi msemmija fl-Artikolu 3, jikseb manteniment mingħand id-debitur, għandha tapplika l-liġi tal-forum.
      3.   Minkejja l-Artikolu 3, jekk il-kreditur diġà jkun irrikorra għall-awtorità kompetenti tal-Istat fejn id-debitur ikollu r-residenza abitwali tiegħu, il-liġi tal-forum għandha tapplika. Madanakollu, jekk il-kreditur ma jkunx jista’, permezz ta’ din il-liġi, jikseb manteniment mingħand id-debitur, il-liġi tal-Istat fejn il-kreditur ikollu r-residenza abitwali għandha tapplika.
      4.   Jekk il-kreditur ma jkunx jista’, permezz tal-liġijiet imsemmija fl-Artikolu 3 u fil-paragrafi 2 u 3 ta’ dan l-Artikolu, jikseb manteniment mid-debitur, il-liġi tal-Istat tan-nazzjonalità komuni tagħhom, jekk ikun hemm, għandha tapplika.
      Artikolu 5
      Regola speċjali li tirrigwarda l-konjuġi u l-ex-konjuġi
      F’każ ta’ obbligu ta’ manteniment bejn il-konjuġi, l-ex-konjuġi jew partijiet ta’ żwieġ li ġie annullat, l-Artikolu 3 m’għandux japplika jekk waħda mill-partijiet toġġezzjona u jekk il-liġi ta’ xi Stat ieħor, b’mod partikolari l-Istat fejn kellhom ir-residenza abitwali komuni tagħhom l-aħħar, għandu konnessjoni eqreb maż-żwieġ. F’dan il-każ, il-liġi ta’ dak l-Istat l-ieħor għandha tapplika.
      Artikolu 6
      Regola speċjali dwar id-difiża
      F’każ ta’ obbligi ta’ manteniment li mhumiex emerġenti mir-relazzjoni ta’ ġenitur-wild lejn wild u dawk imsemmija fl-Artikolu 5, id-debitur jista’ jikkontesta talba mill-kreditur abbażi li mhemmx tali obbligu taħt il-liġi tal-Istat tar-residenza abitwali tad-debitur u l-liġi tal-Istat tan-nazzjonalità komuni tal-partijiet, jekk hemm waħda.
      Artikolu 7
      L-għażla tal-liġi applikabbli għall-fini ta’ proċediment partikolari
      1.   Minkejja l-Artikoli 3 sa 6, il-kreditur u d-debitur tal-manteniment għall-fini biss ta’ proċediment partikolari fi Stat speċifiku jista’ jagħżel espressament il-liġi ta’ dak l-Istat bħala l-liġi applikabbli għal obbligu ta’ manteniment.
      2.   Għażla magħmula qabel ma jibdew dawn il-proċedimenti għandha ssir fi ftehim, iffirmat miż-żewġ partijiet, bil-miktub jew irreġistrata fi kwalunkwe forma, bl-informazzjoni kontenuta fih tkun aċċessibbli u għalhekk tkun tista’ tiġi użata sussegwentament bħala referenza.
      Artikolu 8
      L-għażla tal-liġi applikabbli
      1.   Minkejja l-Artikoli 3 sa 6, il-kreditur u d-debitur tal-manteniment jista’ fi kwalunkwe ħin jagħżel waħda mil-liġijiet li ġejjin bħala dik applikabbli għall-obbligu ta’ manteniment:

                  (a)

                  il-liġi ta’ kwalunkwe Stat li tiegħu jew waħda jew l-oħra mill-partijiet għandha n-nazzjonalità fil-waqt tal-għażla;

                  (b)

                  il-liġi tal-Istat li tiegħi xi waħda mill-partijiet hija residenti abitwali fil-waqt tal-għażla;

                  (c)

                  il-liġi magħżula mill-partijiet bħala applikabbli, jew il-liġi applikata de facto għar-reġim tal-proprjetà tagħhom;

                  (d)

                  il-liġi magħżula mill-partijiet bħala applikabbli, jew il-liġi applikata de facto għad-divorzju jew is-separazzjoni tagħhom.

            2.   Tali ftehim għandu jkun bil-kitba jew irreġistrat fi kwalunkwe forma, bl-informazzjoni kontenuta fih tkun aċċessibbli biex b’għalhekk tkun tista’ tiġi użata sussegwentament bħala referenza, u għandu jkun iffirmat miż-żewġ partijiet.
      3.   Il-paragrafu 1 m’għandux japplika għall-obbligi ta’ manteniment fir-rigward ta’ persuna taħt l-età ta’ 18-il sena jew ta’ adult li, minħabba raġunijiet ta’ ħsara jew insuffiċjenza fil-fakultajiet personali tagħha, mhux f’pożizzjoni li tipproteġi l-interessi tagħha.
      4.   Minkejja l-liġi magħżula mill-partijiet skont il-paragrafu 1, il-kwistjoni ta’ jekk il-kreditur jistax jirrinunċja għad-dritt tiegħu ta’ manteniment għandha tiġi ddeterminata mil-liġi tal-Istat tar-residenza abitwali tal-kreditur fil-waqt tal-għażla.
      5.   Sakemm fil-waqt tal-għażla l-partijiet kienu infurmati bis-sħiħ dwar u konxji mill-konsegwenzi tal-għażla tagħhom, il-liġi magħżula mill-partijiet m’għandhiex tapplikax fejn l-applikazzjoni ta’ dik il-liġi twassal għal konsegwenzi manifestament inġusti u irraġonevoli għal xi waħda mill-partijiet.
      Artikolu 9
      “Domicile” minflok “nazzjonalità”
      Stat li għandu l-kunċett ta’ “domicile” bħala fattur ta’ konnessjoni f’materji tal-familja jista’ jinforma lill-Uffiċju Permanenti tal-Konferenza tal-Aja dwar id-Dritt Internazzjonali Privat li, għall-finijiet tal-każijiet li jiġu quddiem l-awtoritjiet tiegħu, il-kelma “nazzjonalità” fl-Artikoli 4 u 6 hija sostitwita b’ “domicile” kif definit f’dak l-Istat.
      Artikolu 10
      Korpi pubbliċi
      Id-dritt li korp pubbliku jitlob rimborż ta’ benefiċċji pprovdut lill-kreditur minflok il-manteniment għandu jkun irregolat mil-liġi li għalija huwa suġġett dak il-korp.
      Artikolu 11
      Kamp ta’ applikazzjoni tal-liġi applikabbli
      Il-liġi applikabbli għall-obbligu ta’ manteniment għandha tiddetermina fost l-oħrajn:

                  (a)

                  l-eżistenza, il-limitu u kontra min il-kreditur jista’ jitlob il-manteniment;

                  (b)

                  il-limitu sa fejn il-kreditur jista’ jitlob manteniment b’mod retroattiv;

                  (c)

                  il-bażi għall-kalkolu tal-ammont ta’ manteniment, u l-indiċjar;

                  (d)

                  min hu intitolat li jagħti bidu għal proċedimenti ta’ manteniment, minnbarra kwistjonijiet li jikkonċernaw il-kapaċità proċedurali u r-rappreżentanza fil-proċedimenti;

                  (e)

                  preskrizzjoni jew termini ta’ skadenza;

                  (f)

                  il-limitu tal-obbligu ta’ debitur tal-manteniment, meta korp pubbliku jfittex rimborż ta’ benefiċċi pprovdut għal kreditur minflok manteniment.

            Artikolu 12
      Esklużjoni ta’ renvoi
      Fil-Protokoll, it-terminu “liġi” tfisser il-liġi li tkun fis-seħħ fi Stat li ma tkunx l-għażla tiegħu dwar ir-regoli tal-kunflitt tal-liġijiet.
      Artikolu 13
      Ordni Pubbliku
      L-applikazzjoni tal-liġi determinata skont il-Protokoll tista’ tiġi rrifjutata biss sakemm l-effetti tagħha jkunu manifestament kuntrarju għall-ordni pubbliku tal-forum.
      Artikolu 14
      Determinazzjoni tal-ammont ta’ manteniment
      Anki jekk il-liġi applikabbli tipprevedi mod ieħor, il-bżonnijiet tal-kreditur u r-riżorsi tad-debitur kif ukoll kwalunkwe kumpens li ġie mogħti lill-kreditur minflok pagamenti perijodiċi ta’ manteniment għandhom jitqiesu meta jiġi determinat l-ammont ta’ manteniment.
      Artikolu 15
      Non-applikazzjoni tal-Protokoll għall-kunflitti interni
      1.   Stat Kontraenti fejn sistemi ta’ liġi jew settijiet ta’ regoli legali differenti japplikaw għall-obbligi ta’ manteniment m’għandhomx ikunu marbuta li japplikaw ir-regoli tal-Protokoll għall-kunflitti unikament bejn dawn is-sistemi jew settijiet ta’ regoli tal-liġi differenti.
      2.   Dan l-Artikolu m’għandux japplika għal Organizzazzjoni Reġjonali ta’ Integrazzjoni Ekonomika.
      Artikolu 16
      Sistemi legali mhux unifikati – territorjali
      1.   Fir-rigward ta’ Stat fejn żewġ sistemi legali jew iktar jew settijiet ta’ regoli legali japplikaw f’unitajiet territorjali differenti, f’dak li għandu x’jaqsam ma’ materji li jaqgħu taħt dan il-Protokoll:

                  (a)

                  kwalunkwe referenza għal-liġi ta’ Stat għandha tinftiehem bħala li tirreferi, fejn ikun xieraq, għal-liġi fis-seħħ fl-unità territorjali rilevanti;

                  (b)

                  kwalunkwe referenza għall-awtoritajiet kompetenti jew il-korpi pubbliċi ta’ dak l-Istat għandha tinftiehem bħala li tirreferi, fejn ikun xieraq, għal dawk awtoriżżati li jaġixxu fl-unità territorjali rilevanti;

                  (c)

                  kwalunkwe referenza għar-residenza abitwali f’dak l-Istat għandha tinftiehem bħala li tirreferi, fejn ikun xieraq, għar-residenza abitwali fl-unità territorjali rilevanti;

                  (d)

                  kwalunkwe referenza għall-Istat li tiegħu żewġ persuni għandhom nazzjonalità komuni għandha tinftiehem bħala li tirreferi għall-unità territorjali magħżula mil-liġi ta’ dak l-Istat jew, fin-nuqqas ta’ regoli rilevanti, għall-unità territorjali li magħha l-obbligu ta’ manteniment għandu l-aktar konnessjoni mill-qrib;

                  (e)

                  kwalunkwe referenza għall-Istat li tiegħu persuna għandha n-nazzjonalità għandha tinftiehem bħala li tirreferi għall-unità territorjali magħżula mil-liġi tal-Istat jew, fin-nuqqas ta’ regoli rilevanti, għall-unità territorjali li magħha l-persuna għandha l-eqreb konnessjoni.

            2.   Għall-fini li tiġi identifikata l-liġi applikabbli taħt il-Protokoll fejn l-Istat ikun magħmul minn żewġ unitajiet territorjali jew aktar li kull waħda minnhom ikollha s-sistema legali jew settijiet ta’ regoli legali tagħha fir-rigward ta’ materji koperti minn dan il-Protokoll, ir-regoli li ġejjin japplikaw:

                  (a)

                  jekk hemm regoli fis-seħħ fi Stat bħal dan li jidentifikaw liema liġi ta’ liema unità territorjali hija applikabbli, il-liġi ta’ dik l-unità tapplika;

                  (b)

                  fin-nuqqas ta’ tali regoli, il-liġi tal-unità territorjali rilevanti kif definita fil-paragrafu 1 tapplika.

            3.   Dan l-Artikolu ma japplikax għal Organizzazzjoni Reġjonali ta’ Integrazzjoni Ekonomika.
      Artikolu 17
      Sistemi legali mhux unifikati – kunflitti inter-personali
      Għall-fini li tiġi identifikata l-liġi applikabbli taħt il-Protokoll fejn Stat għandu żewġ sistemi legali jew settijiet ta’ regoli legali jew iktar li jkunu applikabbli għal kategoriji differenti ta’ persuni fir-rigward ta’ materji koperti minn dan il-Protokoll, kwalunkwe referenza għal-liġi ta’ dan l-Istat għandha tinftiehem li tirreferi għas-sistema legali iddeterminata mir-regoli fis-seħħ f’dak l-Istat.
      Artikolu 18
      Koordinazzjoni ma’ Konvenzjonijiet preċedenti tal-Aja dwar il-Manteniment
      F’dak li jirrigwarda l-Istati Kontraenti, dan il-Protokoll jisostitwixxi l-Konvenzjoni tal-Aja tat-2 ta’ Ottubru 1973 dwar il-Liġi Applikabbli għall-Obbligi ta’ Manteniment u l-Konvenzjoni tal-Aja tal-24 ta’ Ottubru 1956 dwar il-liġi applikabbli għall-obbligi ta’ manteniment lejn it-tfal.
      Artikolu 19
      Koordinazzjoni ma’ strumenti oħrajn
      1.   Dan il-Protokoll ma jaffetwa l-ebda strument internazzjonali ieħor li l-Partijiet Kontraenti huma jew isiru Partijiet tiegħu u li jkun fih dispożizzjonjiet dwar materji rregolati mill-Protokoll, sakemm ma ssirx xi dikjarazzjoni kuntrarja għal dan mill-Istati Partijiet ta’ tali strument.
      2.   Il-paragrafu 1 japplika wkoll għal-liġijiet uniformi bbażati fuq rabtiet speċjali ta’ natura reġjonali jew ta’ natura oħra bejn l-Istati kkonċernati.
      Artikolu 20
      Interpretazzjoni uniformi
      Fl-interpretazzjoni ta’ dan il-Protokoll, għandu jitqies il-karattru internazzjonali tiegħu u l-ħtieġa li tiġi promossal-uniformità fl-applikazzjoni tiegħu.
      Artikolu 21
      Reviżjoni tal-operazzjoni prattika tal-Protokoll
      1.   Is-Segretarju Ġenerali tal-Konferenza tal-Aja dwar id-Dritt Internazzjonali Privat għandu jlaqqa’ kif jinħtieġ Kummissjoni Speċjali bl-iskop li tirrevedi l-funzjonament prattiku tal-Protokoll.
      2.   Għall-fini ta’ din ir-reviżjoni l-Istati Kontraenti għandhom jikkooperaw mal-Uffiċċju Permanenti tal-Konferenza tal-Aja dwar id-Dritt Internazzjonali Privat fil-ġbir tal-ġurisprudenza dwar l-applikazzjoni tal-Protokoll.
      Artikolu 22
      Dispożizzjonijiet tranżitorji
      Dan il-Protokoll m’għandhux japplika għall-manteniment mitlub fi Stat Kontraenti fir-rigward ta’ perijodu preċedenti għad-dħul fis-seħħ f’dak l-Istat.
      Artikolu 23
      Firma, ratifika u adeżjoni
      1.   Dan il-Protokoll huwa miftuħ għall-firma tal-Istati kollha.
      2.   Dan il-Protokoll huwa suġġett għar-ratifika, għall-aċċettazzjoni jew għall-approvazzjoni tal-Istati firmatarji.
      3.   Dan il-Protokoll huwa miftuħ għall-adeżjoni tal-Istati kollha.
      4.   L-istrumenti ta’ ratifika, aċċettazzjoni, approvazzjoni jew adeżjoni għandhom ikunu depositati mal-Ministeru tal-Affarijiet Barranin tar-Renju tal-Pajjiżi l-Baxxi, id-depositarju tal-Protokoll.
      Artikolu 24
      Organizzazzjonijiet Reġjonali ta’ Integrazzjoni Ekonomika
      1.   Organizzazzjoni Reġjonali ta’ Integrazzjoni Ekonomika li hija magħmula minn Stati sovrani biss u li għandha l-kompetenza fuq il-materji kollha rregolati minn dan il-Protokoll jew fuq xi wħud minnhom tista’ wkoll tiffirma, taċċetta, tapprova u taderixxi għall-Protokoll. F’dak il-każ, l-Organizzazzjoni Reġjonali ta’ Integrazzjoni Ekonomika għandu jkollha d-drittijiet u l-obbligi ta’ Stat Kontraenti, safejn l-Organizzazzjoni għandha kompetenza fuq materji rregolati mill-Protokoll.
      2.   L-Organizzazzjoni Reġjonali ta’ Integrazzjoni Ekonomika għandha, fil-mument tal-iffirmar, l-aċċettazzjoni, l-approvazzjoni jew l-adeżjoni, tavża lid-depositarju bil-miktub dwar il-materji rregolati mill-Protokoll li l-kompetenza tagħhom ġiet trasferita għal dik l-organizzazzjoni mill-Istati Membri tagħha. L-Organizzazzjoni għandha tinnotifika minnufih lid-depositarju bil-miktub dwar kull bidla fil-kompetenza tagħha kif speċifikat fl-avviż l-iktar reċenti mogħti taħt dan il-paragrafu.
      3.   Fil-mument tal-firma, l-aċċettazzjoni, l-approvazzjoni jew l-adeżjoni, Organizzazzjoni Reġjonali ta’ Integrazzjoni Ekonomika tista’ tiddikjara, skont l-Artikolu 28, li teżerċita kompetenza fuq il-materji kollha rregolati mill-Protokoll u li l-Istati Membri li ttraferixxew il-kompetenza għall-Organizzazzjoni Reġjonali ta’ Integrazzjoni Ekonomika fir-rigward tal-materja inkwistjoni għandhom ikunu marbuta permezz tal-firma, l-aċettazzjoni, l-approvazzjoni jew l-adeżjoni tal-Organizzazzjoni.
      4.   Għall-finijiet tad-dħul fis-seħħ tal-Protokoll, kwalunkwe strument iddepositat minn Organizzazzjoni Reġjonali ta’ Integrazzjoni Ekonomika m’għandux jittieħed f’konsiderazzjoni sakemm l-Organizzazzjoni Reġjonali ta’ Integrazzjoni Ekonomika ma tagħmilx dikjarazzjoni skont il-paragrafu 3.
      5.   Kwalunkwe referenza għal “Stat Kontraenti” jew “Stat” fil-Protokoll tapplika b’mod ugwali, fejn ikun xieraq, għal Organizzazzjoni Reġjonali ta’ Integrazzjoni Ekonomika li hi Parti fiha. Fil-każ li tkun magħmula dikjarazzjoni minn Organizzazzjoni Reġjonali ta’ Integrazzjoni Ekonomika skont il-paragrafu 3, kwalunkwe referenza għal “Stat Kontraenti” jew “Stat” fil-Protokoll tapplika b’mod ugwali, fejn ikun xieraq, għall-Istati Membri rilevanti tal-Organizzazzjoni.
      Artikolu 25
      Dħul fis-seħħ
      1.   Dan il-Protokoll għandu jidħol fis-seħħ fl-ewwel jum tax-xahar wara l-iskadenza ta’ tliet xhur mid-depositu tat-tieni strument ta’ ratifika, aċċettazzjoni, approvazzjoni jew adeżjoni msemmi fl-Artikolu 23.
      2.   Minn hemm ’il quddiem dan il-Protokoll għandu jidħol fis-seħħ:

                  (a)

                  għal kull Stat jew Organizzazzjoni Reġjonali ta’ Integrazzjoni Ekonomika msemmija fl-Artikolu 24 li iktar tard jirratifkaw, jaċċettaw, japprovaw jew jaderixxu għalih, fl-ewwel jum tax-xahar wara l-iskadenza ta’ tliet xhur mid-depositu tal-istrument tagħhom ta’ ratifika, aċċettazzjoni, approvazzjoni jew adeżjoni;

                  (b)

                  għal unità territorjali li għaliha jkun ġie estiż dan il-Protokoll skont l-Artikolu 26, fl-ewwel jum tax-xahar wara l-iskadenza ta’ tliet xhur mill-avviż tad-dikjarazzjoni msemmi f’dak l-Artikolu.

            Artikolu 26
      Dikjarazzjonijiet rigward sistemi legali mhux unifikati
      1.   Jekk Stat ikollu żewġ unitajiet territorjali jew aktar li fih sistemi differenti ta’ liġijiet huma applikabbli fil-każ ta’ suġġetti ttrattati f’dan il-Protokoll, jista’ meta jsir l-iffirmar, ir-ratifika, l-aċċettazzjoni, l-approvazzjoni jew l-adeżjoni jiddikjara skont l-Artikolu 28 li l-Protokoll għandu jestendi għall-unitajiet territorjali tiegħu kollha jew biss għal wieħed jew aktar minnhom u jista’ jimmodifika din id-dikjarazzjoni billi jissottometti dikjarazzjoni oħra fi kwalunkwe ħin.
      2.   Kull dikjarazzjoni għandha tiġi nnotifikata lid-depositarju u għandha tiddikjara espressament l-unitajiet territorjali li għalihom japplika dan il-Protokoll.
      3.   Jekk Stat ma jagħmel l-ebda dikjarazzjoni skont dan l-Artikolu, il-Protokoll jestendi għall-unitajiet territorjali kollha ta’ dak l-Istat.
      4.   Dan l-Artikolu ma japplikax għal Organizzazzjoni Reġjonali ta’ Integrazzjoni Ekonomika.
      Artikolu 27
      Riżervi
      Ma jistgħux isiru riżervi għal dan il-Protokoll.
      Artikolu 28
      Dikjarazzjonijiet
      1.   Id-dikjarazzjonijiet imsemmija fl-Artikoli 24(3) u 26(1) jistgħu jsiru mal-firma, ir-ratifika, l-aċċettazzjoni, l-approvazzjoni jew l-adeżjoni jew fi kwalunkwe ħin iktar tard, u jistgħu jiġu modifikati jew irtirati fi kwalukwe ħin.
      2.   Id-dikjarazzjonijiet, il-modifiki jew l-irtirar għandhom jiġu nnotifikati lid-depositarju.
      3.   Dikjarazzjoni magħmula fil-mument tal-firma, ir-ratifika, l-aċċettazzjoni, l-approvazzjoni jew l-adeżjoni għandha tieħu effett fl-istess ħin mad-dħul fis-seħħ ta’ dan il-Protokoll għall-Istat ikkonċernat.
      4.   Dikjarazzjoni magħmula iktar tard, u kull modifika jew irtirar ta’ dikjarazzjoni, għandha tieħu effett fl-ewwel jum tax-xahar wara l-iskadenza ta’ tliet xhur mid-data li fiha d-depositarju jkun irċieva n-notifika.
      Artikolu 29
      Denunzja
      1.   Stat Kontraenti ta’ dan il-Protokoll jista’ jiddenunċjah permezz ta’ notifika bil-miktub indirizzata lid-depositarju. Id-denunzja tista’ tkun limitata għal ċerti unitajiet territorjali ta’ Stat b’sistema legali mhux unifikata li għalihom japplika dan il-Protokoll.
      2.   Id-denunzja għandha tieħu effett fl-ewwel jum tax-xahar wara l-iskadenza ta’ 12-il xahar mid-data li fiha d-depositarju jkun irċieva n-notifika. Fejn fin-notifika jkun speċifikat żmien itwal biex id-denunzja tieħu effett, id-denunzja għandha tieħu effett mal-iskadenza ta’ dan il-perjodu itwal s wara d-data li fiha d-depositarju jkun irċieva n-notifika.
      Artikolu 30
      Notifika
      Id-depositarju għandu jinnotifika lill-Membri tal-Konferenza tal-Aja dwar id-Dritt Internazzjonali Privat, u Stati u Organizzazzjonijiet Reġjonali ta’ Integrazzjoni Ekonomika oħrajn li jkunu ffirmaw, irratifikaw, aċċettaw, approvaw jew aderew skont l-Artikoli 23 u 24 għal dan li ġej:

                  (a)

                  il-firem, ir-ratifiki, l-aċċettazzjonijiet, l-approvazzjonijet u l-adeżjonijiet imsemmija fl-Artikoli 23 u 24;

                  (b)

                  id-data li fiha l-Protokoll jidħol fis-seħħ skont l-Artikolu 25;

                  (c)

                  id-dikjarazzjonjiet imsemmija fl-Artikoli 24(3) u 26(1);

                  (d)

                  id-denunzji msemmija fl-Artikolu 29.

         B’xhieda ta’ dan is-sottoskritti, debitament awtorizzati għal dan il-għan, iffirmaw dan il-Protokoll.
         Magħmul fl-Aja, fit-23 jum ta’ Novembru 2007, bil-lingwa Ingliza u dik Franċiża, biż-żewġ testi jkunu ugwalment awtentiċi, f’kopja unika li għandha tiġi depositata fl-arkivji tal-Gvern tar-Renju tal-Pajjiżi l-Baxxi, u li tagħha għandha tintbagħat kopja ċċertifikata, permezz tal-kanali diplomatiċi, lil kull Membru tal-Konferenza tal-Aja dwar id-Dritt Internazzjonali Privat fid-data tal-Wieħed u Għoxrin Sessjoni tagħha u lil kull Stat ieħor li pparteċipa f’dik is-Sessjoni.


title: Id-Deċiżjoni tal-Kummissjoni tas-6 ta' Ġunju 2001 li tistabbilixxi l-Kumitat tar-Regolaturi ta' Titoli Ewropej (innotifikata permezz tad-dokument numru C(2001) 1501) (Test b'rilevanza għaż-ŻEE)

text:
Avviż Legali Importanti

|

32001D0527

Official Journal L 191 , 13/07/2001 P. 0043 - 0044

		Id-Deċiżjoni tal-Kummissjonitas-6 ta' Ġunju 2001li tistabbilixxi l-Kumitat tar-Regolaturi ta' Titoli Ewropej(innotifikata permezz tad-dokument numru C(2001) 1501)(Test b'rilevanza għaż-ŻEE)(2001/527/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi il-Komunità Ewropea,Billi:(1) Il-libertà ta' provvediment ta' servizzi u l-moviment liberu tal-kapital jikkostitwixxu għanijiet ta' prijorità tal-Komunità, kif hemm referenza dwarhom fl-Artikoli 49 u 56 tat-Trattat tal-KE.(2) Il-bini ta' suq intern ġenwin għas-servizzi finanzjarji huwa kruċjali għaż-żieda fit-tkabbir ekonomiku u l-ħolqien ta' l-impjiegi fil-Komunità.(3) Il-pjan ta' azzjoni tal-Kummissjoni għas-servizzi finanzjarji [1] jidentifika serje ta' azzjonijiet li huma meħtieġa sabiex jiġi eżawrit is-suq waħdieni għas-servizzi finanzjarji.(4) Fil-laqgħa tiegħu f'Lisbona f'Marzu 2000, il-Kunsill ta' l-Ewropa talab għall-implimentazzjoni ta' dan il-pjan ta' azzjoni sal-2005.(5) Fis-17 ta' Lulju 2000 il-Kunsill stabbilixxa l-Kumitat ta' Rġiel Għorriefa dwar ir-regolament tas-swieq tat-Titoli Ewropej.(6) Fir-rapport final tiegħu, il-Kumitat ta' Rġiel Għorriefa talab għall-istabbiliment ta' żewġ kumitati, il-Kumitat tat-Titoli Ewropej, li jinkludi r-rappreżentanti ta' livell għoli ta' l-Istati Membri u l-Kumitat tar-Regolaturi tat-Titoli Ewropej, li jinkludu r-rappreżentanti għoljin mill-awtoritajiet pubbliċi nazzjonali kompetenti fil-qasam tat-titoli sabiex, inter alia, jagħtu parir lill-Kummissjoni.(7) Fir-riżoluzzjoni tiegħu dwar ir-regolament tas-suq aktar effettiv tat-Titoli fl-Unjoni Ewropea, il-Kunsill Ewropew ta' Stokkolma laqa' l-intenzjoni tal-Kummissjoni b'mod formali sabiex tistabbilixxi kumitat ta' regolaturi indipendenti, kif propost fir-rapport tal-Kumitat ta' Rġiel Għorriefa.(8) Il-Kumitat tar-Regolaturi tat-Titoli Ewropej għandu jservi bħala korp indipendenti għal riflessjoni, dibattitu u pariri għall-Kummissjoni fil-qasam tat-Titoli.(9) Il-Kumitat tar-Regolaturi tat-Titoli Ewropej għandu jikkontribwixxi wkoll għall-implimentazzjoni konsistenti u filwaqt ta' leġiżlazzjoni tal-Komunità fl-Istati Membri billi jassigura kooperazzjoni aktar effettiva bejn l-awtoritajiet nazzjonali ta' sorveljanza, li jwettqu analiżi ta' livell għoli u jippromwovu l-aħjar prattiċi [2].(10) Il-Kumitat tar-Regolaturi tat-Titoli Ewropej għandu jorganizza l-arranġamenti li għandhom x'jaqsmu mal-ħidma tiegħu stess u jżomm rabtiet ta' ħidma mill-qrib mal-Kummissjoni u l-Kumitat tat-Titoli Ewropej. Għandu jaħtar il-president tiegħu minn fost il-membri tiegħu.(11) Il-Kumitat tar-Regolaturi tat-Titoli Ewropej għandu jikkonsulta b'mod estensiv u f'fażi bikrija mal-parteċipanti, il-konsumaturi u l-utenti-finali tas-suq b'mod miftuħ u trasparenti.(12) Il-Kumitat tar-Regolaturi tat-Titoli Ewropej għandu jistabbilixxi r-regoli tal-proċedura tiegħu stess u jirrispetta għal kollox il-prerogattivi ta' l-istituzzjonijiet u l-bilanċ istituzzjonali stabbillit bit-Trattat [3],IDDEĊIDIET KIF ĠEJ:L-Artikolu 1Grupp konsultattiv indipendenti dwar it-Titoli fil-Komunità, imsejjaħ "il-Kumitat tar-Regolaturi tat-Titoli Ewropej" (minn hawn 'il quddiem imsejjaħ bħala "il-Kumitat"), huwa b'dan stabbilit.L-Artikolu 2Ir-rwol tal-Kumitat għandu jkun li jagħti pariri lill-Kummissjoni, jew fuq talba mill-Kummissjoni, f'perjodu ta' żmien li l-Kummissjoni tista' tistabbilixxi skond l-urġenza tal-ħaġa, jew fuq l-inizjattiva tal-Kumitat stess, b'mod partikolari għall-preparazzjoni ta' l-abbozz ta' miżuri implimentattivi fil-qasam tat-Titoli.L-Artikolu 3Il-Kumitat għandu jkun magħmul minn rappreżentanti ta' livell għoli mill-awtoritajiet pubbliċi nazzjonali kompetenti fil-qasam tat-Titoli. Kull Stat Membru għandu jaħtar rappreżentant ta' livell għoli mill-awtorità kompetenti tiegħu sabiex jipparteċipa fil-laqgħat tal-Kumitat.Il-Kummissjoni għandha tkun preżenti fil-laqgħat tal-Kumitat u għandha taħtar rappreżentant ta' livell għoli sabiex jipparteċipa fid-dibattiti kollha tiegħu.Il-Kumitat għandu jaħtar president minn fost il-membri tiegħu.Il-Kumitat jista' jistieden esperti u osservaturi sabiex jattendu għal-laqgħat tiegħu.L-Artikolu 4Il-Kumitat għandu jżomm rabtiet ta' ħidma mill-qrib mal-Kummissjoni u mal-Kumitat Ewropew tat-Titoli.Jista' jistabbilixxi gruppi ta' ħidma.L-Artikolu 5Qabel ma jittrasmetti l-opinjoni tiegħu, il-Kumitat għandu jikkonsulta b'mod estensiv u f'fażi bikrija mal-parteċipanti, il-konsumaturi u l-utenti-finali tas-suq b'mod miftuħ u trasparenti.L-Artikolu 6Il-Kumitat għandu jippreżenta rapport annwali lill-Kummissjoni.L-Artikolu 7Il-Kumitat għandu jadotta r-regoli tal-proċedura tiegħu u jorganizza l-arranġamenti tal-ħidma tiegħu.L-Artikolu 8Il-Kumitat għandu jibda' x-xogħol tiegħu nhar is-7 ta' Ġunju 2001.Magħmula fi Brussel, fis-6 ta' Ġunju 2001.Għall-KummissjoniFrederik BolkesteinMembru tal-Kummissjoni[1] COM(1999) 232 finali.[2] It-Test meħud mit-tielet paragrafu tal-punt 6 tar-riżoluzzjoni tal-Kunsill ta' l-Ewropa ta' Stokkolma.[3] It-Test meħud mill-aħħar paragrafu tal-preambolu tar-riżoluzzjoni tal-Kunsill ta' l-Ewropa ta' Stokkolma.--------------------------------------------------


title: 2013/203/UE: Deċiżjoni tal-Kunsill tat- 22 ta’ April 2013 dwar l-iffirmar, f’isem l-Unjoni Ewropea, ta’ Ftehim bejn l-Unjoni Ewropea u l-Konfederazzjoni Svizzera rigward koperazzjoni dwar l-applikazzjoni tal-liġijiet tagħhom tal-kompetizzjoni

text:
               27.4.2013

               MT

               Il-Ġurnal Uffiċjali tal-Unjoni Ewropea

               L 117/6

         DEĊIŻJONI TAL-KUNSILL
   tat-22 ta’ April 2013
   dwar l-iffirmar, f’isem l-Unjoni Ewropea, ta’ Ftehim bejn l-Unjoni Ewropea u l-Konfederazzjoni Svizzera rigward koperazzjoni dwar l-applikazzjoni tal-liġijiet tagħhom tal-kompetizzjoni
   (2013/203/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 103 u 352, flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fl-10 ta’ Diċembru 2010, il-Kunsill awtorizza lill-Kummissjoni tiftaħ negozjati mal-Konfiderazzjoni Svizzera rigward koperazzjoni dwar l-applikazzjoni tal-liġijiet tal-kompetizzjoni tal-Unjoni u tal-Konfederazzjoni Svizzera.

               (2)

               In-negozjati mal-Konfederazzjoni Svizzera tlestew.

               (3)

               Il-Ftehim għandu jiġi ffirmat suġġett għall-konkluzjoni tiegħu,

         ADOTTA DIN ID-DEĊIŻJONI:
   Artikolu 1
   L-iffirmar tal-Ftehim bejn l-Unjoni Ewropea u l-Konfederazzjoni Svizzera rigward koperazzjoni dwar l-applikazzjoni tal-liġijiet tagħhom tal-kompetizzjoni huwa b’dan awtorizzat f’ isem l-Unjoni, suġġett għall-konklużjoni tal-Ftehim imsemmi (1).
   Artikolu 2
   Il-President tal-Kunsill huwa b’dan awtorizzat li jaħtar il-persuna jew persuni li jkollhom is-setgħa li jiffirmaw il-Ftehim f’isem l-Unjoni, suġġett għall-konklużjoni tiegħu.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, it-22 ta’ April 2013.

            Għall-Kunsill

            Il-President

         S. COVENEY

      (1)  It-test tal-Ftehim se jkun ippubblikat flimkien mad-deċiżjoni dwar il-konklużjoni tiegħu.


title: Deċiżjoni (UE) 2016/1458 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2014, Taqsima II — Il-Kunsill Ewropew u l-Kunsill

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/20

         DEĊIŻJONI (UE) 2016/1458 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2014, Taqsima II — Il-Kunsill Ewropew u l-Kunsill
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2014 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2014 (COM(2015) 377 — C8-0201/2015) (2),

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2014, flimkien mar-risposti tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (5), u b’mod partikolari l-Artikoli 55, 99, 164, 165 u 166 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Affarijiet Kostituzzjonali (A8-0101/2016),

               1.

               Jiddifferixxi d-deċiżjoni tiegħu dwar l-għoti ta’ kwittanza lis-Segretarju Ġenerali tal-Kunsill għall-implimentazzjoni tal-baġit tal-Kunsill Ewropew u tal-Kunsill għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lill-Kunsill Ewropew, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew, lill-Kontrollur Ewropew għall-Protezzjoni tad-Data u lis-Servizz Ewropew għall-Azzjoni Esterna, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 51, 20.02.2014.

      (2)  ĠU C 377, 13.11.2015, p. 1.

      (3)  ĠU C 373, 5.11.2015, p. 1.

      (4)  ĠU C 377, 13.11.2015, p. 146.

      (5)  ĠU L 298, 26.10.2012, p. 1.


title: Deċiżjoni tal-Kunsill tas- 27 ta' April 2006 dwar il-konklużjoni tal-Ftehim bejn il-Komunità Ewropea u r-Renju tad-Danimarka dwar is-servizz fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali

text:
               25.10.2006

               MT

               Il-Ġurnal Uffiċjali ta’ l-Unjoni Ewropea

               9

         DEĊIŻJONI TAL-KUNSILL
   tas-27 ta' April 2006
   dwar il-konklużjoni tal-Ftehim bejn il-Komunità Ewropea u r-Renju tad-Danimarka dwar is-servizz fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali
   (2006/326/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 61(c) tiegħu, flimkien ma' l-ewwel sentenza ta' l-ewwel subparagrafu ta' l-Artikolu 300(2) u l-ewwel subparagrafu ta' l-Artikolu 300(3) tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Skond l-Artikoli 1 u 2 tal-Protokoll dwar il-pożizzjoni tad-Danimarka, mehmuż mat-Trattat dwar l-Unjoni Ewropea u t-Trattat li jistabbilixxi l-Komunità Ewropea, id-Danimarka mhix marbuta bid-dispożizzjonijiet tar-Regolament (KE) Nru 1348/2000 tad-29 ta’ Mejju 2000 dwar is-servizz fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali (2), u lanqas ma hija soġġetta għall-applikazzjoni tagħhom.

               (2)

               Il-Kummissjoni innegozjat Ftehim bejn il-Komunità Ewropea u r-Renju tad-Danimarka li jestendi għad-Danimarka d-dispożizzjonijiet tar-Regolament (KE) Nru 1348/2000.

               (3)

               Il-Ftehim ġie iffirmat, f'isem il-Komunità Ewropea, fid-19 ta' Ottubru 2005, soġġett għall-possibbiltà ta' konklużjoni aktar tard, skond id-Deċiżjoni tal-Kunsill 2005/794/KE tal-20 ta' Settembru (3).

               (4)

               Skond l-Artikolu 3 tal-Protokoll dwar il-pożizzjoni tar-Renju Unit u l-Irlanda mehmuż mat-Trattat dwar l-Unjoni Ewropea u t-Trattat li jistabbilixxi l-Komunità Ewropea, Ir-Renju Unit u l-Irlanda qed jipparteċipaw fl-adozzjoni u l-applikazzjoni ta' din id-Deċiżjoni.

               (5)

               Skond l-Artikoli 1 u 2 tal-Protokoll dwar il-pożizzjoni tad-Danimarka, id-Danimarka mhix qed tipparteċipa fl-adozzjoni ta' din id-Deċiżjoni u mhix marbuta biha jew soġġetta għall-applikazzjoni tagħha.

               (6)

               Il-Ftehim għandu jiġi approvat,

         IDDEĊIEDA KIF ĠEJ:
   Artikolu 1
   Il-Ftehim bejn il-Komunità Ewropea u r-Renju tad-Danimarka dwar is-servizz fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali huwa b' dan approvat f'isem il-Komunità.
   Artikolu 2
   Il-President tal-Kunsill huwa b’dan awtorizzat jinnomina l-persuna bis-setgħa li tagħmel in-notifika prevista fl-Artikolu 10(2) tal-Ftehim.

      Magħmul fil-Lussemburgu, nhar is-27 ta' April 2006.

            F'isem il-Kunsill

            Il-President

         L. PROKOP

      (1)  Opinjoni mogħtija fit-23 ta' Marzu 2006 (mhux pubblikata fil-Ġurnal Uffiċjali).

      (2)  ĠU L 160, 30.6.2000, p. 37.

      (3)  ĠU L 300, 17.11.2005, p. 53.


title: Id-Deċiżjoni tal-Kunsill 2003/170/JHA tas-27 ta' Frar 2003 dwar l-użu komuni ta' l-uffiċjali tal-kuntatt ippustjati barra l-pajjiż mill-aġenziji ta' l-infurzar tal-liġi ta' l-Istati Membri

text:
Avviż Legali Importanti

|

32003D0170

Official Journal L 067 , 12/03/2003 P. 0027 - 0030

		Id-Deċiżjoni tal-Kunsill 2003/170/JHAtas-27 ta' Frar 2003dwar l-użu komuni ta' l-uffiċjali tal-kuntatt ippustjati barra l-pajjiż mill-aġenziji ta' l-infurzar tal-liġi ta' l-Istati MembriIL-KUNSILL TA' L-UNJONI EWROPEA,Wara li kkonsidra t-Trattat li jistabbilixxi l-Unjoni Ewropea, u b'mod partikolari l-Artikolu 30(1)(a), (b) u (ċ) u l-Artikolu 34(2)(ċ) tiegħu,Wara li kkonsidra l-inizjattiva tar-Renju tad-Danimarka [1]Wara li kkonsidra l-opinjoni tal-Parlament Ewropew [2],Billi:(1) Fil-laqgħa tiegħu tat-3 ta' Diċembru 1998 il-Kunsill tal-Ministri tal-Ġustizzja u ta' l-Affarijiet Interni adotta l-Pjan ta' Azzjoni tal-Kunsill u tal-Kummissjoni dwar kif inhu l-aħjar sabiex jiġu implimentati d-disposizzjonijiet tat-Trattat ta' Amsterdam f'żona ta' libertà, sigurtà u ġustizzja [3], li l-miżura 48 tiegħu tiddikjara illi, fi żmien ħames snin mid-dħul fis-seħħ tat-Trattat, għandha tittieħed azzjoni sabiex tippromwovi l-koperazzjoni u l-inizjattivi konġunti fit-taħriġ l-iskambu ta' l-uffiċjali tal-kuntatt, is-sekondar, l-użu tat-tagħmir u r-riċerka forensika.(2) Fil-laqgħa tiegħu fi Vjenna fil-11 u t-12 ta' Diċembru 1998 il-Kunsill Ewropew endorsja, fil-konklużjoni 83 tiegħu, il-Pjan ta' Azzjoni tal-Kunsill u tal-Kummissjoni dwar kif l-aħjar li jiġu implimentati d-disposizzjonijiet tat-Trattat ta' Amsterdam f'żona ta' libertà, sigurtà u ġustizzja, u fil-konklużjoni 89 tiegħu, sejjaħ għal tisħiħ ta' l-azzjoni kontra l-kriminalità organizzata fid-dawl tal-possibiltajiet ġodda miftuħa bit-Trattat.(3) Fil-laqgħa tiegħu f'Tampere fil-15 u s-16 ta' Ottubru 1999 il-Kunsill Ewropew stieden lill-Kunsill u lill-Kummissjoni, f'koperazjoni mill-qrib mal-Parlament Ewropew, sabiex jippromwovu l-implimentazzjoni sħiħa u fil-pront tat-Trattat ta' Amsterdam, fuq il-bażi tal-Pjan ta' Azzjoni adottat fit-3 ta' Diċembru 1998 mill-Kunsill u l-Ministri ta' l-Affaijiet Interni u endorsjat fil-laqgħa tal-Kunsill Ewropew fi Vjenna fil-11 u t-12 ta' Diċembru 1998 u tal-linji gwida politiċi u l-għanijiet konkreti li jinvolvu t-tqegħid iktar fil-fond tal-koperazzjoni bejn il-pulizija bil-għan li jikkumbattu l-kriminalità li taqsam il-fruntieri li kienu miftiehma dwarhom f'Tampere.(4) Fil-laqgħa tiegħu f'Helsinki fil-10 u l-11 ta' Diċembru 1999, il-Kunsill Ewropw ħeġġeġ lill-Unjoni Ewropea sabiex tintensifika l-isforzi tagħha fil-livell internazzjonali billi żżid il-koperazzjoni mal-pajjiżi terzi fit-tnaqqis tad-domanda u l-provvista tad-drogi, u dwar affarijiet tal-ġustuzzja u interni. Il-Kunsill Ewropew innota wkoll illi sejjer ikun hemm ħtieġa għal sforzi magħquda mill-awtoritajiet kollha rilevanti, b'mod partikolari rwol għall-Europol.(5) Fil-laqgħa tiegħu f'Laeken fl-14 u l-15 ta' Diċembru 2001 il-Kunsill Ewropew ikkonferma, fil-konklużjoni 37 tiegħu, il-linji gwida u l-għanijiet iddefiniti f'Tampere u nnota wkoll illi kien hmm ħieġa għal impetus ġdid u linji gwidi ġodda sabiex jagħmlu tajjeb għad-dewmien f'ċerti żoni.(6) Fl-14 ta' Ottubru 1996 il-Kunsill adotta l-Azzjoni Konġunta 96/602/JHA li tipprovdi l-qafas komuni għall-inizjattivi ta' l-Istati Membri li jirrigwardaw l-uffiċjali tal-kuntatt [4].(7) Fid-dawl ta' l-esperjenza fl-applikazzjoni ta' l-Azzjoni Konġunta u fid-dawl tad-disposizzjonijiet tat-Trattat ta' Amsterdam dwar il-ġlieda kontra l-kriminalità li taqsam il-fruntieri, jeħtieġ li tiġi żviluppata l-koperazzjoni fost l-Istati Membri dwar il-kompiti assenjati lill-uffiċjali tal-kuntatt u l-ippustjar tagħhom f'pajjiżi terzi u f'organizzazzjonijiet internazzjonali.(8) Safejn u sakemm ikun rilevanti sabiex jitwettqu l-kompiti ddefiniti fil-Konvenzjoni dwar l-Europol [5], l-Europol trid tistabbilixxi u żżomm relazzjonijiet ta' koperazzjoni mal-pajjiżi terzi u ma' l-organizzazzjonijiet internazzjonali.(9) L-Europol stabbiliet u trid tissokta tistabbilixxi u żżomm relazzjonijiet ta' koperazzjoni ma' firxa wiesgħa ta' pajjiżi terzi u organizzazzjonijiet internazzjonali.(10) L-Europol teħtieġ li tingħata l-appoġġ u l-mezzi meħtieġa sabiex tiffunzjona b'mod efettiv bħala l-punt fokali tal-koperazzjoni Ewropea tal-pulizija. Il-Kunsill Ewropew enfasizza illi l-Europol għandha rwol ċentrali x'taqdi fil-koperazzjoni bejn l-awtoritajiet ta' l-Istati Membri fl-investigazzjoni tal-kriminalità li taqsam il-fruntieri billi tappoġġa l-prevenzjoni, l-analiżi u l-investigazzjoni tal-kriminlità fil-livell ta' l-Unjoni.(11) L-Europol teħtieġ li tingħata l-opportunità li tagħmel użu sa' ċertu punt mill-uffiċjali tal-kuntatt ta' l-Istati Membri f'pajjiżi terzi, sabiex issaħħaħ il-funzjoni operattiva ta' appoġġ ta' l-Europol fejn jidħlu l-awtoritajiet nazzjonali tal-pulizija.(12) L-Istati Membri jagħrfu li diġà qiegħda ssir koperazzjoni estensiva bejn l-uffiċjali tal-kuntatt ippustjati mill-Istati Membri, bil-ħsieb tal-ħtiġiet nazzjonali tagħhom, fil-pajjiżi terzi u l-organizzazzjonijiet internazzjonali. Madankollu, teżisti l-ħtieġa li jissaħħu wħud mill-aspetti tal-koperazzjoni bejn dawn l-uffiċjali tal-kuntatt, sabiex isir l-aħjar użu possibbli tar-riżorsi ta' l-Istati Membri.(13) Il-koperazjoni bejn l-Istati Membri f'din iż-żona teħieġ li tissaħħaħ sabiex tiffaċilita l-iskambju tat-tagħrif bil-ħsieb li tikkumbatti l-kriminilaità gravi li taqsam il-fruntieri.(14) L-Istati Membri jagħtu importanza partikolari lill-koperazzjoni fil-ġlieda kontra l-kriminalità li taqsam il-fruntieri, billi jemmnu illi t-tisħiħ tal-koperazzjoni rigward l-iskambju tat-tagħrif itejjeb il-kapabbiltajiet ta' l-awtoritajiet nazzjonali sabiex jikkumbattu l-kriminalità b'mod effettiv. L-Istati Membri jemmnu illi l-Europol għandha rwol ċentrali x'taqdi f'dan.(15) Il-mira ta' din id-Deċiżjoni hija li tirregola kwistjonijiet li għandhom x'jaqsmu mal-ġlieda kontra l-kriminalità gravi li taqsam il-fruntieri.(16) Id-disposizzjonijiet fil-Konvenzjoni li timplimenta l-Ftehim ta' Schengen ta' l-14 ta' Ġunju 1985 bejn il-Gvernijiet ta' l-Istati ta' l-Unjoni Ekonomika tal-Benelux, ir-Repubblika Federali tal-Ġermanja u r-Repubblika Franċiża rigward l-abolizzjoni gradwali tal-kontrolli fuq il-fruntieri komuni tagħhom [6] (minn issa ‘l quddiem imsejħa "il-Konvenzjoni li timplimenta l-Ftehim ta' Schengen") li għandhom x'jaqsmu ma' l-użu komuni ta' l-uffiċjali tal-kuntatt għandhom jiġu żviluppati iktar, bil-ħsieb li tissaħħaħ il-koperazzjoni bejn l-Istati Membri fil-ġlieda kontra l-kriminalità li taqsam il-fruntieri.(17) Rigward l-Islanda u n-Norveġja, din id-Deċiżjoni tikkostitwixxi, bl-eċċezzjoni ta' l-Artikolu 8, żvilupp tad-disposizzjonijiet ta' l-acquis tax-Schengen fit-tifsira tal-Ftehim konkluż mill-Kunsill ta' l-Unjoni Ewropea u r-Repubblika ta' l-Islnda u r-Renju tan-Norveġja li jirrigwarda l-asoċjazjoni ta' dawn ta' l-aħħar fl-implimentazzjoni, l-applikazzjoni u l-iżvilupp ta' l-acquis tax-Schengen [7], li jidħol fiż-żona riferita fl-Artikolu 1(H) tad-Deċiżjoni tal-Kunsill 1999/437/KE [8] dwar ċerti arranġamenti sabiex jiġi applikat dan il-Ftehim.(18) Ir-Renju Unit qiegħed jieħu sehem f'din id-Deċiżjoni skond l-Artikolu 5 tal-Protokoll li jintegra l-acquis tax-Schengen fl-Unjoni Ewropea anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, u l-Artikolu 8(2) tad-Deċiżjoni tal-Kunsill 2000/365/KE tad-29 ta' Mejju 2000 li tirrigwarda t-talba tar-Renju Unit tal-Gran Britannja u ta' l-Irlanda ta' Fuq biex jieħdu sehem f'uħud mid-disposizzjonijit ta' l-acquis tax-Shengen [9].(19) L-Irlanda qiegħda tieħu sehem f'din id-Deċiżjoni skond l-Artikolu 5 tal-Protokoll li jintegra l-acquis tax-Schengen fl-Unjoni Ewropea anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, u l-Artikolu 6(2) tad-Deċiżjoni tal-Kunsill 2002/192/KE tat-28 ta' Frar 2000 li tirrigwarda t-talba ta' l-Irlanda li tieħu sehem f'uħud mid-disposizzjonijiet ta' l-acquis tax-Shengen [10].(20) L-Azzjoni Konġunta tal-Kunsill 96/602/JHA u d-disposizzjoni ta' l-Artikolu 47(4) tal-Konvenzjoni li timplimenta l-Ftehim ta' Schengen għandhom jitħassru kif jixraq,IDDEĊIEDA KIF ĠEJ:Artikolu 1Id-definizzjonijiet1. F'din id-Deċiżjoni, "uffiċjal tal-kuntatt" ifisser rappreżentant ta' wieħed mill-Istati Membri, ippustjat barra minn pajjiżu minn aġenzija ta' l-infurzar tal-liġi f'pajjiż terz jew iktar jew ma' organizzazjonijiet internazzjonali sabiex jistabbilixxi u jżomm kuntatti ma' l-awtoritajiet f'dawn il-pajjiżi jew organizzazzjonijiet bil-ħsieb li jikkontribwixxi għall-prevenzjoni jew l-investigazzjoni ta' offiżi kriminali.2. Din id-Deċiżjoni hija mingħajr preġudizzju għall-kompiti ta' l-uffiċjali tal-kuntatt ta' l-Istati Membri ġewwa l-qafas tar-responsabbiltajiet tagħhom u skond il-liġijiet nazzjonali, il-ħtiġiet nazzjonali, u kull ftehim ieħor favorevoli konkluż ma' l-Istat jew l-organizzazzjoni internazzjonali ospitanti.Artikolu 2Il-kompiti ta' l-uffiċjali tal-kuntatt1. Kull Stat Membru għandu jiżgura illi l-uffiċjali tiegħu tal-kuntatt jistabbilixxu u jżommu kuntatti diretti ma' l-awtoritajiet kompetenti fl-Istat jew ma' l-organizzazzjoni internazzjonali ospitanti, bil-ħsieb li jiġu ffaċilitati u mħaffa l-ġbir u l-iskambju tat-tagħrif.2. Kull uffiċjal tal-kuntatt ta' Stat Membru għandu jikkontribwixxi wkoll għal-ġbir u l-iskambju tat-tagħrif li jista' jiġi wżat sabiex jikkumbatti l-kriminialità li taqsam il-fruntieri, inkluż it-tagħrif li jipprovdi tagħrif iktar fil-pront tas-sistemi legali u l-metodi operattivi disponibbli fl-Istati jew fl-organizzazzjonijiet internazzjonali interessati.3. L-uffiċjali tal-kuntatt għandhom iwettqu l-kompiti tagħhom fil-kwadru tar-responsabbiltajiet tagħhom u skond id-disposizzjonijiet, inklużi dawk dwar il-protezzjoni ta' l-informazzjoni personali, stabbiliti fil-liġijiet nazzjonali tagħhom u f'kull ftehim konkluż ma' l-Istati u l-organizzazzjonijiet internazzjonali ospitanti.Artikolu 3In-notifika u l-għoti tal-post lill-uffiċjali tal-kuntatt1. L-Istati Membri għandhom jgħarrfu lil xulxin bl-intenzjonijiet tagħhom dwar is-sekondar ta' l-uffiċjali tal-kuntatt f'pajjiżi terzi u organizzazzjonijiet internazzjonali u fis-Segretarjat Ġenerali tal-Kunsill ta' l-Unjoni Ewropea (is-Segretarjat Ġenerali) kull sena tal-għoti tal-postijiet lill-uffiċjali tal-kuntatt, inklużi d-dmirijiet tagħhom u kull ftehim ta' koperazzjoni bejn l-Istati Membri dwar l-assenjazzjoni tal-postijiet lill-uffiċjali tal-kuntatt.2. Is-Segretarjat Ġenerali għandu jfassal sommarju annwali sabiex jintbagħat lill-Istati Membri u lill-Europol li jirrigwarda l-għoti tal-postijiet lill-uffiċjali tal-kuntatt mill-Istati Membri, inklużi d-dmirijiet tagħhom u kull ftehim ta' koperazzjoni bejn l-Isatati Membri dwar il-għoti tal-postijiet lill-uffiċjali tal-kuntatt.Artikolu 4In-networks ta' l-uffiċjali tal-kuntatt fil-pajjiżi terzi1. L-Istati Membri għandhom jiżguraw illi l-uffiċjali tal-kuntatt ta' l-Istati Membri mogħtija l-post fl-istess pajjiż terz jew orgnizzazzjoni internazzjonali jiltaqgħu b'mod regolari jew meta meħtieġ sabiex jiskambjaw it-tagħrif rilevanti. L-Istat Membru li f'idejh ikollu l-Presidenza tal-Kunsill ta' l-Unjoni Ewropea għandu jiżgura illi l-uffiċjali tal-kuntatt tiegħu jieħdu l-inizjattiva li jżommu dawn il-laqgħat. Jekk l-Istat Membru li f'idejh ikollu l-Presidenza ma jkunx irrappreżentat fil-pajjiż terz jew fl-organizzazjoni internazzjonali interessata, allura r-rappreżentant tal-Presidenza l-ġdida jew ta' dik li jkun imiss wara din għandhom jieħdu l-inizjattiva li jżommu dawn il-laqgħat. Il-Kummissjoni u l-Europol għandhom, meta approprjat, ikunu mistiedna għal dawn il-laqgħat.2. L-Istati Membri għandhom jiżguraw illi l-uffiċjali tagħhom tal-kuntatt mogħtija postijiet fl-istess pajjiż terz jew organizzazzjoni internazzjonali jipprovdu l-għajnuna lil xulxin fil-kuntatti ma' l-awtorità ta' l-Istat li jospitahom. Meta rilevanti, l-Istati Membri jistgħu jiftiehmu illi l-uffiċjali tagħhom tal-kuntatt għandhom jaqsmu l-kompiti bejn xulxin.3. L-Istati Membri jistgħu jiftiehmu b'mod bilaterali jew multilaterali illi l-uffiċjali tal-kuntatt li jkunu mogħtija l-post f'pajjiż terz jew ma' organizzazzjoni internazzjonali minn Stat Membru għandhom iħarsu wkoll l-interessi ta' Stat membru ieħor jew iktar.Artikolu 5Il-koperazzjoni bejn l-Istati Membri li jirrigwardaw l-iskambju ta' l-informazzjoni permezz l-uffiċjali tal-kuntatt f'pajjiżi terzi1. L-Istati Membri għandhom jiżguraw illi l-uffiċjali tagħhom tal-kuntatt fil-pajjiżi terzi u fl-organizzazzjoniet internazzjonali għandhom, skond il-liġijiet nazzjonali u l-istrumenti internazzjonli rilevanti u bla ħsara għall-konformità mad-disposizzjonijiet applikabbli li jirregolaw il-protezzjoni ta' l-informazzjoni personali, jipprovdu lill-awtoritajiet nazzjonali rispettivi t-tagħrif li jkollu x'jaqsam ma' tehdid gravi tal-kriminalità lill-Istati Membri l-oħra mhux irrappreżentati mill-uffiċjali tal-kuntatt tagħhom infushom fil-pajjiż terz jew l-oganizzazzjoni internazzjonali interessati. L-awtoritajiet nazzjonali għandhom jistmaw, skond il-liġijiet nazzjonali u skond il-gravità tat-tehdida, jekk l-Istati Membri interessati għandhomx jiġu imgħarrfa.2. L-uffiċjali tal-kuntatt ta' l-Istati Membri fil-pajjiżi terzi jew fl-organizzazzjonijiet internazzjonali għandhom, skond il-liġijiet nazzjonali u l-istrumenti internazzjonali rilevanti u bla ħsara għall-konformità mad-disposizzjonijiet applikabbli li jirregolaw il-protezzjoni ta' l-informazzjoni personali, jipprovdu lill-awtoritajiet nazzjonali rispettivi t-tagħrif li jkollu x'jaqsam ma' tehdid gravi tal-kriminalità lill-Istati Membri l-oħra mhux irrappreżentati mill-uffiċjali tal-kuntatt tagħhom infushom fil-pajjiż terz jew l-oganizzazzjoni internazzjonali interessati.3. Skond il-liġijiet nazzjonali u l-istrumenti internazzjonali rilevanti, l-Istati Membri li ma jkollhomx uffiċjali tal-kuntatt f'pajjiż terz jew organizzazzjoni internazzjonali jistgħu jagħmlu talba lil Stat Membru ieħor li jkollu uffiċjali tal-kuntatt fil-pajjiż terz jew l-organizzazzjoni internazzjonali interessati bil-ħsieb ta' l-iskambju tat-tagħrif rilevanti.4. L-Istati Membri għandhom jittrattaw kull talba kif deskritt fil-paragrafu 3 skond il-liġijiet nazzjonali rispettivi tagħhom u l-istrumenti internazzjonali rilevanti, u għandhom jiddikjaraw bil-ħeffa kemm jista' jkun jekk tistax tiġi sodisfatta din it-talba.5. L-Istati Membri jistgħu jagħtu l-kunsens tagħhom illi t-tagħrif jiġi skambjat b'mod dirett bejn l-uffiċjali tal-kuntatt fil-pajjiżi terzi u fl-organizzazzjonijiet internazzjonali u l-awtoritajiet ta' l-Istati Membri l-oħra, bla ħsara għall-konformità mad-disposizzjonijiet applikabbli li jirregolaw il-protezzjoni ta' l-informazzjoni personali.6. It-twettiq tax-xogħol tal-kompiti deskritti fil-paragrafi 1 u 2 ma għandux jimpedixxi lill-uffiċjali tal-kuntatt fit-twettiq tax-xogħol tad-dmirijiet oriġinali tagħhom.Artikolu 6Is-seminars konġunti għall-uffiċjali tal-kuntatt1. Sabiex itejbu l-koperazzjoni bejn l-uffiċjali tal-kuntatt f'pajjiż terz jew organizzazzjoni internazzjonali jew iktar, meta jkun hemm ħtiġiet speċifiċi għall-għarfien tal-pajjiżi terzi u l-organizzazzjonijiet internazzjonli interessati u l-interventi fihom, l-Istati Membri jistgħu jżommu seminars konġunti dwar ix-xejriet tal-kriminalità u dwar il-metodi l-iktar effettivi sabiex tiġi kkumbattuta l-kriminalità li taqsam il-fruntieri filwaqt li jitqies l-acquis ta' l-UE. Il-Kummissjoni u l-Europol għandhom ikunu mistiedna għal dawn is-seminarji.2. Il-parteċipazzjoni fis-seminars deskritti fil-paragrafu 1 ma għandhiex timpedixxi lill-uffiċjali tal-kunttt mit-twettiq tax-xogħol tad-dmirijiet oriġinali tagħhom.Artikolu 7L-awtoritajiet kompetenti nazzjonali1. L-Istati Membri għandhom jinnominaw punti tal-kuntatt fi ħdan l-awroritajiet kompetenti tagħhom sabiex jiffaċilitaw il-kompiti riferiti f'din id-Deċiżjoni u jiżguraw illi l-punti nazzjonali tal-kuntatt ikunu kapaċi jwettqu dmirijiethom b'mod effiċjenti u bil-ħeffa.2. L-Istati Membri għandhom jgħarrfu lis-Segretarjat Ġenerali bil-miktub dwar il-punti tal-kuntatt fi ħdan l-awtoritajiet kompetenti tagħhom u rigward kull bdil sossegwenti skond din id-Deċiżjoni. Is-Segretarjat Ġenerali għandu jippubblika t-tagħrif fil-Ġurnal Uffiċjali ta' l-Unjoni Ewropea.3. Din id-Deċiżjoni tapplika mingħajr preġudizzju d-disposizzjonijiet nazzjonali eżistenti, b'mod partikolari rigward it-tqassim tal-kompetenzi bejn l-awtoritajiet u s-servizzi varji fl-Istati Membri interessati.Artikolu 8L-Europol1. L-Istati Membri għandhom jiffaċilitaw, bi qbil mal-liġijiet nazzjonali u l-Konvenzjoni ta' l-Europol, il-proċessar tat-talbiet magħmula mill-Europol sabiex tikseb it-tagħrif mill-uffiċjali tal-kuntatt ta' l-Istati Membri fil-pajjiżi terzi jew l-organizzazzjonijiet internazzjonali fejn l-Europol mhix irrappreżentata. It-talbiet ta' l-Europol għandhom jiġu indirizzati lill-Unitajiet Nazzjonali ta' l-Istati Membri li, skond il-liġijiet nazzjonali u l-Konvenzjoni dwar l-Europol, għandhom jieħdu deċiżjoni fuq it-talba. It-tagħrif mill-uffiċjali tal-kuntatt ta' l-Istati Membri fil-pajjiżi terzi jew l-organizzazzjonijiet internazzjonali għandu jiġi trasmess lill-Europol bi qbil mal-liġijiet nazzjonali u l-Konvenzjoni dwar l-Ewropol.2. Meta jkunu qegħdin jisabbilixxu d-dmirijiet ta' l-uffiċjali tagħhom tal-kuntatt, l-Istati Membri għandhom, meta approprjat, jagħtu attenzjoni lill-kompiti, li skond il-Konvenzjoni dwar l-Interpol, iridu jitwettqu mill-Europol.Artikolu 9L-applikazzjoni għal ĠibiltàDin id-Deċiżjoni għandha tapplika għal Ġibiltà.Artikolu 10Il-valutazzjoniIl-Kunsill għandu jivvaluta l-implimentazzjoni ta' din id-Deċiżjoni fi żmien sentejn mill-adozzjoni tagħha.Artikolu 11It-tħassir1. L-Azzjoni Konġunta 96/602/JHA hija hawnhekk imħassra.2. Id-disposizzjoni ta' l-Artikolu 47(4) tal-Konvenzjoni li timplimenta l-Ftehim ta' Schengen hija hawnhekk imħassra.Artikolu 12Id-dħul fis-seħħDin id-Deċiżjoni għandha tidħol fis-seħħ 14-il jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.Magħmula fi Brussel, fis-27 ta' Frar 2003.Għall-KunsillIl-PresidentM. Chrisochoïdis[1] ĠU C 176, ta' l-24.7.2002, p. 8.[2] Opinjoni tal-Parlament Ewropew tal-20 ta' Novembru 2002 (għadha mhix ippubblikata fil-Ġurnal Uffiċjali).[3] ĠU C 19, tat-23.1.1999, p. 1.[4] ĠU L 268, tad-19.10.1996, p. 2.[5] ĠU C 316, tas-27.11.1995, p. 2.[6] ĠU L 239, tat-22.9.2000, p. 19.[7] ĠU L 176, tal-10.7.1999, p. 36.[8] ĠU L 176, tal-10.7.1999, p. 31.[9] ĠU L 131, ta' l-1.6.2000, p. 43.[10] ĠU L 64, tas-7.3.2002, p. 20.--------------------------------------------------


title: 2004/490/EC, Euratom:Deċiżjoni tar-Rappreżentanti tal-Gvernijiet ta’ l-Istati Membri ta’ l-Unjoni Ewropea ta’ l-1 ta’ Mejju 2004 li taħtar imħallfin tal-Qorti tal-Prim’ Istanza tal-Komunitajiet Ewropej

text:
                  1.5.2004

                  MT

                  Il-Ġurnal Uffiċjali ta’ l-Unjoni Ewropea

                  L 169/23

            DEĊIŻJONI TAR-RAPPREŻENTANTI TAL-GVERNIJIET TA' L-ISTATI MEMBRI TA' L-UNJONI EWROPEA
      ta' l-1 ta' Mejju 2004
      li taħtar imħallfin tal-Qorti tal-Prim' Istanza tal-Komunitajiet Ewropej
      (2004/490/EF, Euratom)
      IR-RAPPREŻENTANTI TAL-GVERNIJIET TA' l-ISTATI MEMBRI TA' L-UNJONI EWROPEA,
      Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 224 tiegħu,
      Wara li kkunsidraw it-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 140 tiegħu,
      Wara li kkunsidraw l-Att li jirrigwarda l-kondizzjonijiet ta' l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka u l-aġġustamenti għat-Trattati li fuqhom hija stabbilita l-Unjoni Ewropea (Att ta' Adeżjoni ta' l-2003), u b' mod partikolari l-Artikolu 46(1) u (2)(b) tiegħu,
      Billi:

                  (1)

                  L-Artikolu 46(1) u (2)(b) ta' l-Att ta' Adeżjoni ta' l-2003 jipprovdi għall-ħatra ta' għaxar mħallfin fil-Qorti tal-Prim' Istanza. Il-mandat ta' ħamsa minn dawk l-imħallfin jintemm fil-31 ta' Awissu 2004. Dawn l-imħallfin jintgħażlu bix-xorti. Il-mandat ta' l-imħallfin l-oħra jintemm fil-31 ta' Awissu 2007.

                  (2)

                  Għaxar imħallfin addizzjonali fil-Qorti tal-Prim' Istanza għandhom għalhekk jiġu maħtura, skond l-Artikolu ta' hawn fuq u wara li jkunu ttellgħu bix-xorti kif previst fih.

                  (3)

                  Il-ħatra ta' l-għaxar imħallef tista' ssir biss f'data aktar tard,

            IDDEĊIDEW KIF ĠEJ:
      Artikolu 1
      .
      Dawn li ġejjin huma b'dan maħtura mħallfin tal-Qorti tal-Prim' Istanza għall-perijodu mill-1 ta' Mejju 2004 sal- 31 ta' Awissu 2004:

                  Sinjura Küllike JÜRIMÄE

                  Sur Savvas S. PAPASAVVAS

                  Sur Ottó CZÚCZ

                  Sinjura Irena WISZNIEWSKA-BIAŁECKA

                  Sur Daniel ŠVÁBY

            Artikolu 2
      .
      Dawn li ġejjin huma b'dan maħtura mħallfin tal-Qorti tal-Prim' Istanza għall-perijodu mill-1 ta' Mejju 2004 sal-31 ta' Awissu 2007:

                  Sinjura Irena PELIKÁNOVÁ

                  Sinjura Ingrīda LABUCKA

                  Sur Vilenas VADAPALAS

                  Sinjura Ena CREMONA

            Artikolu 3
      Din id-Deċiżjoni għandha tidħol fis-seħħ fl-1 ta' Mejju 2004.
      Artikolu 4
      Din id-Deċiżjoni għandha tiġi ppubblikata fil- Ġurnal Uffiċjali ta’ l-Unjoni Ewropea.

         Magħmula fi Brussel, l-1 ta' Mejju 2004

            A. ANDERSON

               Il-President


title: Id-Deċiżjoni tal-Kunsill tat-2 ta' April 1963 li tipprovdi prinċipji ġenerali għall-implimentazzjoni ta' politika komuni għat-taħriġ professjonali

text:
Avviż Legali Importanti

|

31963D0266

Official Journal 063 , 20/04/1963 P. 1338 - 1341 Finnish special edition: Chapter 16 Volume 1 P. 0003  Danish special edition: Series I Chapter 1963-1964 P. 0022  Swedish special edition: Chapter 16 Volume 1 P. 0003  English special edition: Series I Chapter 1963-1964 P. 0025  Greek special edition: Chapter 05 Volume 1 P. 0012  Spanish special edition: Chapter 05 Volume 1 P. 0030  Portuguese special edition Chapter 05 Volume 1 P. 0030

		Id-Deċiżjoni tal-Kunsilltat-2 ta' April 1963li tipprovdi prinċipji ġenerali għall-implimentazzjoni ta' politika komuni għat-taħriġ professjonali(63/266/KEE)IL-KUNSILL TAL-KOMUNITÀ EKONOMIKA EWROPEA,Wara li kkunsidra t-Trattat li jistabbilixxi il-Komunità Ewropea, u partikolarment l-Artikolu 128 miġjub fih,Wara li kkunsidra l-proposti mill-Kummissjoni,Wara li kkunsidra l-opinjoni tal-Kumitat Ekonomiku u Soċjali,Wara li kkunsidra l-opinjoni tal-Parlament Ewropew [1],Billi, sabiex jissodisfaw l-obbligu impost fuqhom mit-Trattat, biex jiżguraw iż-żamma ta' livell għoli ta' impjiegi permezz tal-politiki ekonomiċi tagħhom, l-Istati Membri għandhom jieħdu azzjoni xierqa biex jadattaw is-snajja' tal-forzi tax-xogħol tagħhom għat-tibdiliet fis-sitwazzjoni ekonomika ġenerali u għat-tibdiliet fit-teknoloġija tal-produzzjoni;Billi fl-isfond ta' l-implimentazzjoni mgħaġġla tas-suq komuni u flimkien mal-koordinazzjoni ta' politiki reġjonali u r-riżultat progressiv ta' politika agrikola komuni, il-bidliet strutturali li qed iseħħu bħalissa f'ċerti setturi ekonomiċi iqajmu problemi urġenti fuq it-taħriġ professjonali u t-taħriġ mill-ġdid;Billi politika komuni għat-taħriġ professjonali li, skond l-Artikolu 128 tat-Trattat, tista' tikkontribwixxi għall-iżvilupp armonjuż kemm ta' l-ekonomiji nazzjonali u tas-suq komuni għandha tkun definita fid-dawl tal-għanijiet ġenerali tat-Trattat, u b'mod partikolari l-preambolu u l-Artikolu 2 tiegħu;Billi l-implimentazzjoni ta' politika effettiva komuni għat-taħriġ professjonali għandha tgħin biex iġġib il-libertà tal-moviment għall-ħaddiem;Billi l-libertà tal-għażla ta' okkupazzjoni, ta' post ta' taħriġ u ta' post tax-xogħol li hi dritt fondamentali ta' kull persuna għandha tkun rispettata; billi kull persuna għandha, matul l-istadji differenti tal-ħajja tax-xogħol tagħha, tkun tista' tirċievi taħriġ bażiku adekwat u avvanzat, u t-taħriġ mill-ġdid professjonali;Billi l-prinċipji ġenerali għall-implimentazzjoni ta' politika komuni ta' taħriġ professjonali għandhom japplikaw għat-taħriġ kollu professjonali ta' żgħażagħ u kbar li jistgħu ikunu jew diġà huma impjegati f'postijiet sal-livell ta' superviżjoni; u billi għandha tingħata importanza speċjali għat-taħriġ bażiku u avvanzat għall-għalliema u l-edukaturi;Billi r-realizzazzjoni ta' l-għanijiet provduti fil-prinċipji ġenerali li ġejjin jeħtieġ mhux biss li tittieħed azzjoni fuq livell nazzjonali, imma wkoll li l-Kummissjoni tkun kapaċi tipproponi miżuri xierqa, taħt it-Trattat, lill-Kunsill jew lill-Istati Membri; u billi dan ikun ifisser kooperazzjoni mill-qrib kemm bejn l-Istati Membri u bejn l-Istati Membri u l-istituzzjonijiet kompetenti tal-Komunità;Billi huwa mixtieq li tkun żgurata, b'mod partikolari bit-twaqqif ta' kumitat ta' pariri mehmuż mal-Kummissjoni, kooperazzjoni bejn dawk il-korpi pubbliċi u privati ġewwa l-Istati Membri li huma partikolarment konċernati bi problemi ta' taħriġ professjonali;Billi l-prinċipji ġenerali li ġejjin huma rilevanti għall-kondizzjonijiet ekonomiċi u soċjali preżenti fil-Komunità; u billi jistgħu aktar tard jkunu amplifikati progressivament fid-dawl tal-ħtiġijiet li jinbidlu ġewwa l-Komunità,IDDEĊIEDA KIF ĠEJ:Qegħdin b'dan jitwaqqfu l-prinċipji ġenerali li ġejjin għall-implimentazzjoni ta' politika komuni għat-taħriġ professjonali:L-ewwel prinċipjuPolitika komuni għat-taħriġ professjonali tfisser azzjoni komuni koerenti u progressiva li ġġib magħha li kull Stat Membru għandu jfassal programmi u għandu jiżgura li jitwettqu skond il-prinċipji ġenerali misjuba f'din id-deċiżjoni u bil-miżuri riżultanti meħuda biex japplikawhom.Il-prinċipji ġenerali għandhom jippermettu kull persuna li tirċievi taħriġ adegwat, b'rispett għal-libertà ta' l-għażla ta' okkupazzjoni, tal-post tat-taħriġ u tal-post tax-xogħol.Dawn il-prinċipji ġenerali għandhom jittrattaw it-taħriġ ta' zgħażagħ u kbar li jista' jkunu jew li diġà huma impjegati f'postijiet sal-livell ta' superviżjoni.Għandha tkun ir-responsabbilità ta' l-Istati Membri u l-istituzzjonijiet kompetenti tal-Komunità li japplikaw tali prinċipji ġenerali fil-qafas tat-Trattat.It-tieni prinċipjuIl-politika komuni għat-taħriġ professjonali komuni għandu jkollha l-għaniijiet fondamentali li ġejjin:(a) tikkawża kondizzjonijiet li jiggarantixxu taħriġ professjonali adegwat għal kulħadd;(b) torganizza bil-mod il-mod faċilitajiet ta' taħriġ xierqa biex ifornu l-forzi tax-xogħol meħtieġa fis-setturi differenti ta' l-attività ekonomika;(ċ) twessa' t-taħriġ professjonali fuq il-bażi ta' edukazzjoni ġenerali, sa limitu suffiċjenti biex tħajjar l-iżvilupp armonjuż tal-personalità u biex tissodisfa l-ħtiġijiet li joħloq il-progress tekniku, il-metodi l-ġodda ta' produzzjoni u l-iżviluppi soċjali u ekonomiċi;(d) biex tippermetti lil kull persuna li jkollha l-għerf tekniku u s-sengħa meħtieġa biex tkompli f'okkupazzjoni partikolari u biex tilħaq l-ogħla livell possibbli ta' taħriġ, waqt li tħajjar, partikolarment fir-rigward taż-żgħażagħ, mixja 'l quddiem intellettwali u fiżika, edukazzjoni ċivika u żvilupp fiżiku;(e) tevita interruzzjoni ta' ħsara jew bejn it-tmiem ta' l-edukazzjoni ġenerali u l-bidu ta' taħriġ professjonali jew waqt dan ta' l-aħħar;(f) tħeġġeġ taħriġ professjonali bażiku u avvanzat u, fejn xieraq, taħriġ mill-ġdid, xieraq għad-diversi stadji tal-ħajja tax-xogħol;(g) biex toffri lil kull persuna, skond l-inklinazzjonijiet u l-kapaċitajiet tagħha, għerf u esperjenza tax-xogħol, u permezz ta' faċilitajiet permanenti għall-avanz professjonali, l-opportunità li tinkiseb promozzjoni jew li tirċievi taħriġ għal livell ġdid u ogħla ta' attività;(h) biex tirrelata mill-qrib il-forom differenti ta' taħriġ professjonali mas-setturi varji ta' l-ekonomija biex, min-naħa, taħriġ professjonali jaqdi l-aħjar kemm il-ħtiġijiet ta' l-ekonomija u l-interess ta' l-apprendisti u, min-naħa l-oħra, il-problemi mqajma mit-taħriġ professjonali jirċievu l-attenzjoni li jimmeritaw fl-ambjenti tan-negozju u professjonali kullimkien.It-tielet prinċipjuMeta l-politika komuni għat-taħriġ professjonali tibda titħaddem, għandha tingħata importanza speċjali:- lit-tbassir u l-estimi, kemm fil-livelli nazzjonali u komunitarji, tal-ħtiġijiet kwantitattivi u kwalitattivi tal-ħaddiema fl-attivitajiet produttivi varji;- lil sistema permanenti ta' informazzjoni u gwida jew pariri professjonali, għaż-żgħażagħ u l-kbar, ibbażata fuq l-għarfien ta' kapaċitajiet individwali, faċilitajiet ta' taħriġ u opportunitajiet ta' impjieg, li joperaw f'kooperazzjoni mill-qrib mas-setturi produttivi u distributtivi ta' l-ekonomija, servizzi ta' taħriġ professjonali u skejjel;- lill-opportunità għall kull persuna li tirrikorri għas-sistema provduta hawn fuq f'kull ħin qabel ma tagħżel l-okkupazzjoni tagħha, matul it-taħriġ professjonali u matul il-ħajja tax-xogħol tagħha.Ir-raba' prinċipjuBi qbil ma dawn il-prinċipji ġenerali u biex jintlaħqu l-għanijiet mistqarra hemmhekk, il-Kummissjoni tista' tipproponi lill-Kunsill jew lill-Istati Membri, taħt it-Trattat, dawk il-miżuri xierqa kif ikun jista' jidher meħtieġ.Ukoll, b'kooperazzjoni mill-qrib ma' l-Istati Membri, il-Kummissjoni għandha tagħmel kull studju u riċerka fil-qasam ta' taħriġ professjonali li jiżguraw li tintlaħaq politika komuni, b'mod partikolari biex tħeġġeġ faċilitajiet ta' impjieg u l-mobilità ġeografika u okkupazzjonali tal-ħaddiema ġewwa l-Komunità.Kif ukoll, għandha tħejji lista ta' faċilitajiet ta' taħriġ fl-Istati Membri u tqabbilhom ma' ħtiġijiet eżistenti bil-għan li tiddetermina liema azzjonijiet għandha tirrakkomanda lill-Istati Membri, tindika ordni ta' prijorità fejn meħtieġ; jekk tinqala' l-okkażjoni, għandha tħajjar li jintlaħaq ftehim bilaterali u multilaterali.Il-Kummissjoni għandha ssegwi l-iżvilupp ta' miżuri bħal dawn, tqabbel ir-riżultati tagħhom u ġġibhom għall-attenzjoni ta' l-Istati Membri.Meta tkun qed twettaq l-impenji mogħtija lilha fil-qasam tat-taħriġ professjonali, il-Kummissjoni għandha tkun assistita minn kumitat tripartitiku ta' pariri, li l-komposizzjoni u r-regoli tiegħu ikunu provduti mill-Kunsill wara li jirċievi l-opinjoni tal-Kummissjoni.Il-ħames prinċipjuSabiex jitħeġġeġ għerf usa' tal-fatti u l-pubblikazzjonijiet kollha dwar l-istat u l-iżvilupp tat-taħriġ professjonali ġewwa l-Komunità, u biex jgħin li jinżammu metodi kurrenti ta' tagħlim aġġornati, il-Kummissjoni għandha tieħu l-passi kollha xierqa biex tiġbor, tqassam u tibdel kull tagħrif utili, letteratura u materjal ta' tagħlim fost l-Istati Membri. Għandha tiżgura b'mod partikolari t-tqassim sistematiku ta' kitba dwar l-innovazzjonijiet diġà użati jew li ser ikunu introdotti. Min-naħa tagħhom, l-Istati Membri għandhom jagħtu lill-Kumissjoni kull għajnuna meħtieġa u appoġġ biex twettaq dawn id-diversi impenji u, b'mod partikolari, għandha tipprovdi kull informazzjoni utili dwar l-istat preżenti u l-iżvilupp tas-sistemi nazzjonali tat-taħriġ professjonali.Is-sitt prinċipjuB'kooperazzjoni ma' l-Istati Membri, il-Kummissjoni għandha tħajjar tibdil ta' esperjenza dirett bħal dan fil-qasam tat-taħriġ professjonali li x'aktarx jagħmilha possibbli għas-servizzi responsabbli għat-taħriġ professjonali u speċjalisti f'dan il-qasam biex isiru jafu u jistudjaw ir-riżultati u l-iżviluppi ġodda fil-pajjiżi l-oħra tal-Komunità f'materji ta' taħriġ professjonali.Tibdil bħal dan għandu isir b'mod partikolari permezz ta' seminars ta' studji u bi programmi ta' mawriet u soġġorni f'istituzzjonijiet ta' taħriġ professjonali.Is-seba' prinċipjuIt-taħriġ xieraq ta' għalliema u edukaturi, li n-numru tagħhom għandu jiżdied u għandhom ikunu żviluppati l-ħiliet tekniċi u tat-tagħlim, għandu jkun wieħed mill-fatturi bażiċi ta' kwalunkwe politika professjonali ta' taħriġ effettiva.L-Istati Membri għandhom, bl-għajnuna tal-Kummissjoni fejn meħtieġ, iħajru kull miżura li x'aktarx tikkontribwixxi għat-titjib u l-iżvilupp ta' dan it-taħriġ, b'mod partikolari miżuri biex jiżguraw aġġustament kontinwu għall-progress fl-oqsma ekonomiċi u tekniċi.Għandu jkun imħajjar it-taħriġ ta' edukaturi ingaġġati fost ħaddiema kwalifikati b'mod speċjali. Għandha titfittex l-armonizzazzjoni tat-taħriġ ta' l-edukaturi; kull bdil ta' esperjenzi u mezzi oħra xierqa simili, u b'mod partikolari dawk imsemmija fis-sitt prinċipju, jistgħu jintużaw biex tintlaħaq l-armonizzazzjoni.Miżuri speċjali għandhom jittieħdu fil-pajjiżi tal-Komunità biex iħajru t-taħriġ bażiku u avvanzat tal-għalliema u l-edukaturi għax-xogħol f'reġjuni anqas favoriti tal-Komunità u fi stati li qed jiżviluppaw u territorji, partikolarment dawk assoċjati mal-Komunità.It-tmien prinċipjuIl-politika komuni għat-taħriġ professjonali għandha, b'mod partikolari, tkun imfassla b'tali mod li tippermetti li l-livelli ta' taħriġ jiġu progressivament armonizzati.B'kooperazzjoni ma' l-Istati Membri l-Kummissjoni għandha, skond il-ħtiġijiet, tfassal fir-rigward ta' diversi okkupazzjonijiet li jeħtieġu taħriġ speċifiku deskrizzjoni standardizzata tal-kwalifiki bażiċi meħtieġa fid-diversi livelli ta' taħriġ.Fuq din il-bażi, għandha titfittex l-armonizzazzjoni ta' l-istandards meħtieġa għas-suċċess fl-eżamijiet finali, bl-għan għar-rikonoxximent reċiproku ta' ċertifikati u dokumenti oħra li jikkonfermaw it-tmiem tat-taħriġ professjonali;L-Istati Membri u l-Kummissjoni għandhom iħajru li jsiru kompetizzjonijiet u eżamijiet Ewropej.Id-disa' prinċipjuBiex ikun hemm kontribut għar-riżultat ta' bilanċ komplessiv bejn il-provista ta' u d-domanda għax-xogħol ġewwa l-Komunità, u jkun konsidrat it-tbassir magħmul għal dan il-għan, l-Istati Membri u l-Kummissjoni jistgħu jikkooperaw fit-teħid ta' passi adegwati, partikolarment meta jfasslu programmi xierqa għat-taħriġ.Passi u programmi bħal dawn għandhom jimmiraw għat-taħriġ ta' malajr tal-kbar u taħriġ mill-ġdid professjonali u jkunu ikkunsidrati s-sitwazzjonijiet kawżati minn espansjoni ekonomika jew riċessjoni, bidliet teknoloġiċi u strutturali u l-ħtiġijiet speċjali ta' ċerti okkupazzjonijiet, kategoriji ta' okkupazzjoni u reġuni speċifiċi.L-għaxar prinċipjuFl-applikazzjoni tal-prinċipji ġenerali tal-politika komuni professjonali għat-taħriġ, għandha tingħata attenzjoni partikolari lil problemi speċjali li jikkonċernaw setturi speċifiċi ta' attività jew kategoriji speċjali ta' persuni; miżuri speċjali ta' persuni; miżuri speċjali jistgħu jittieħdu f'dan ir-rigward.Jistgħu ikunu ffinanzjati konġuntament miżuri meħuda sabiex jintlaħqu l-għanijiet tal-politika komuni għat-taħriġ professjonali.Magħmula fi Brussel, fit-2 ta' April 1963.Għall-KunsillIl-PresidentEugène Schaus[1] ĠU 31, tas-26.4.1962, p. 1034/62.--------------------------------------------------


title: 2006/837/KE: Deċiżjoni tal-Parlament Ewropew tas- 27 ta' April 2006 dwar l-għeluq tal-kontijiet ta' l-Aġenzija Ewropea tal-Mediċini għas-sena finanzjarja 2004

text:
               6.12.2006

               MT

               Il-Ġurnal Uffiċjali ta’ l-Unjoni Ewropea

               L 340/108

         DEĊIŻJONI TAL-PARLAMENT EWROPEW
   tas-27 ta' April 2006
   dwar l-għeluq tal-kontijiet ta' l-Aġenzija Ewropea tal-Mediċini għas-sena finanzjarja 2004
   (2006/837/KE)
   IL-PARLAMENT EWROPEW,

               —

               wara li kkunsidra l-kontijiet annwali finali ta' l-Aġenzija Ewropea tal-Mediċini għas-sena finanzjarja 2004 (1),

               —

               wara li kkunsidra r-rapport tal-Qorti ta' l-Awdituri dwar il-kontijiet annwali ta' l-Aġenzija Ewropea tal-Mediċini għas-sena finanzjarja 2004, flimkien mat-tweġibiet ta' l-Aġenzija (2),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5972/2006 – C6 -0093/2006),

               —

               wara li kkunsidra t-Trattat KE, b'mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,

               —

               wara li kkunsidra r-Regolament (KE) Nru 726/2004 tal-Parlament Ewropew u tal-Kunsill tal-31 ta' Marzu 2004 li jistabbilixxi proċeduri tal-Komunità għall-awtorizzazzjoni u għas-superviżjoni ta' prodotti mediċinali għall-użu tal-bniedem u veterinarju u jistabbilixxi Aġenzija Ewropea tal-Mediċini (4), b'mod partikulari l-Artikolu 68 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikolari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza ta' l-Ikel (A6-0101/2006),

               1.

               Jinnota ċ-ċifri li ġejjin għall-kontijiet ta' l-Aġenzija Ewropea tal-Mediċini għas-snin finanzjarji 2004 u 2003:
               Kont tad-dħul u l-infiq għas-snin finanzjarji 2004 u 2003

                           (f'EUR 1000)

                           2004

                           2003

                           Dħul

                           Dħul minn drittijiet relatati ma' awtorizzazzjonijiet ta' kummerċjalizzazzjoni

                           68 412

                           58 657

                           Sussidji tal-Kummissjoni inklużi sussidji riċevuti mingħand iz-ZEE

                           20 529

                           19 786

                           Sussidju tal-Komunità għal mediċini orfni

                           4 026

                           2 814

                           Kontribuzzjonijiet għal programmi tal-Komunità

                           0

                           1 208

                           Dħul ta' l-Amministrazzjoni

                           1 973

                           1 703

                           Dħul varju

                           1 473

                           1 788

                              Total (a)

                              96 413

                              85 956

                           Nefqa  (6)

                           Spiża għall-Persunal

                           34 333

                           29 663

                           Spiża ta' l-Amministrazzjoni

                           11 224

                           10 835

                           Spiża ta' l-Operat

                           38 573

                           32 838

                           Deprezzament

                           3 650

                           2 364

                           Nefqa oħra

                           280

                           0

                              Total (b)

                              88 060

                              75 700

                              Bilanċ favorevoli minn attivitajiet ta' l-operat (c = a – b)

                              8 353

                              10 256

                              Operat finanzjarju (e)

                              1 160

                              676

                              Riżultat ekonomiku (f = c + e)

                              9 513

                              10 932

               2.

               Japprova l-għeluq tal-kontijiet ta' l-Aġenzija Ewropea tal-Mediċini għas-sena finanzjarja 2004;

               3.

               Jagħti struzzjonijiet lill-President tiegħu biex jgħaddi din id-deċiżjoni lid-Direttur Eżekuttiv ta' l-Aġenzija Ewropea tal-Mediċini, lill-Kunsill, lill-Kummissjoni u lill-Qorti ta' l-Awdituri u biex tiġi ppubblikata fil-Ġurnal Uffiċjali ta' l-Unjoni Ewropea (serje L).

            Il-President

         Josep BORRELL FONTELLES

            Is-Segretarju Ġenerali

         Julian PRIESTLEY

      (1)  ĠU C 269, 28.10.2005, p. 17.

      (2)  ĠU C 332, 28.12.2005, p. 8.

      (3)  ĠU L 248, 16.9.2002, p. 1.

      (4)  ĠU L 136, 30.4.2004, p. 1.

      (5)  ĠU L 357, 31.12.2002, p. 72. Regolament kif emendat bir-Regolament (KE, Euratom) Nru 1261/2005 (ĠU L 201, 2.8.2005, p. 3).

      (6)  Il-parti ta' l-approprijazzjonijiet trasferiti li trid titqies bħala nefqa għas-sena finanzjarja ġiet evalwata fuq bażi ġenerali aktar milli fuq il-bażi ta' eżaminazzjoni ta' tranżazzjonijiet individwali.
    ---documentbreak---

               6.12.2006

               MT

               Il-Ġurnal Uffiċjali ta’ l-Unjoni Ewropea

               L 340/110

         RIŻOLUZZJONI TAL-PARLAMENT EWROPEW
   b'kummenti li huma parti integrali mid-deċiżjoni dwar il-kwittanza għall-implimentazzjoni tal-baġit ta' l-Aġenzija Ewropea tal-Mediċini għas-sena finanzjarja 2004
   IL-PARLAMENT EWROPEW,

               —

               wara li kkunsidra l-kontijiet annwali finali ta' l-Aġenzija Ewropea tal-Mediċini għas-sena finanzjarja 2004 (1),

               —

               wara li kkunsidra r-rapport tal-Qorti ta' l-Awdituri dwar il-kontijiet annwali ta' l-Aġenzija Ewropea tal-Mediċini għas-sena finanzjarja 2004, flimkien mat-tweġibiet ta' l-Aġenzija (2),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5972/2006 — C6 -0093/2006),

               —

               wara li kkunsidra t-Trattat KE, b'mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,

               —

               wara li kkunsidra r-Regolament (KE) Nru 726/2004 tal-Parlament Ewropew u tal-Kunsill tal-31 ta' Marzu 2004 li jistabbilixxi proċeduri tal-Komunità għall-awtorizzazzjoni u għas-superviżjoni ta' prodotti mediċinali għall-użu tal-bniedem u veterinarju u jistabbilixxi Aġenzija Ewropea tal-Mediċini (4), b'mod partikulari l-Artikolu 68 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikolari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza ta' l-Ikel (A6-0101/2006),

               A.

               billi l-Qorti ta' l-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja li ntemmet fil-31 ta' Diċembru 2004 kienu ta' min joqgħod fuqhom u li t-transazzjonijiet sottostanti, meta meqjusa flimkien, kienu legali u regolari,

               B.

               billi l-Qorti ta' l-Awdituri ddikjarat li kisbet assigurazzjoni raġonevoli mill-aġenziji kollha, minbarra r-riżervi espliċiti għas-sena finanzjarja 2004 fir-rigward ta' l-Aġenzija Ewropea għar-Rikostruzzjoni, iċ-Ċentru Ewropew għall-Iżvilupp tat-Taħriġ Vokazzjonali, il-Fondazzjoni Ewropea għat-Taħriġ, iċ-Ċentru Ewropew tal-Monitoraġġ tar-Razziżmu u l-Ksenofobija u l-Awtorità Ewropea għas-Sigurtà ta' l-Ikel,

               1.

               Ifakkar li, taħt l-Artikolu 185 tar-Regolament Finanzjarju, il-Parlament għandu jagħti kwittanza għall-implimentazzoni tal-baġits tal-korpi mwaqqfa mill-Komunitajiet u li jkollhom personalità ġuridika u li tabilħaqq jirċievu għotjiet li jitħallsu mill-baġit; madankollu, josserva li mhux dawn il-korpi kollha huma kompletament, jew ukoll parzjalment, iffinanzjati minn għotjiet li jitħallsu sussidji mill-baġit; jisħaq li għaldaqstant id-deċiżjoni li jagħti kwittanza tapplika kemm għall-finanzjament baġitarju u u kemm għall-finanazjament mhux baġitarju ta' dawn il-korpi; jikkunsidra inaċċettabbli l-fatt li wħud minn dawn il-korpi imwaqqfa mill-Unjoni jridu jagħtu rendikont ta' l-infiq tad-dħul minn sorsi oħra li ma jkunux mill-baġit, waqt li oħrajn li ma jirċevux sussidju mill-baġit, ma jagħmlux dan; jisħaq fuq il-prinċipju li l-agenziji kollha tal-Komunità, kemm jekk issussidjati u kemm jekk le, huma suġġetti għall-kwittanza mil-Parlament, ukoll meta awtorità oħra ta' kwittanza tintervjeni skond it-testi bażiċi tagħhom; hu tal-fehma hemm il-ħtieġa li jiġu riveduti t-testi kostituttivi kollha li jmorru kontra dan il-prinċipju;

               2.

               Isib ta' valur kbir it-tabella 1 tar-rapport tal-Qorti ta' l-Awdituri li ġiet introdotta għall-ewwel darba matul l-eżerċizzju tal-kwittanza ta' l-2003, li tagħti sommarju tal-poteri, ir-responsabbiltajiet, it-tmexxija, ir-riżorsi, l-attivitajiet u s-servizzi pprovduti tal-Eurojust; jinnnota li l-informazzjoni li hemm fit-tabella 1 hija pprovduta mill-Eurojust; jitlob lill-Qorti ta' l-Awdituri biex tivverifika l-kontenut tat-tabella 1;

               3.

               Jinsisti li l-aġenziji mhux biss għandhom jonfqu l-flus b'mod xieraq, iżda għandhom ukoll jagħmlu mill-aħjar biex jonfqu l-flus bl-iktar mod effiċjenti u effettiv possibbli; jistieden lill-Qorti ta' l-Awdituri biex tikkunsidra l-possibbiltà li jiġu estiżi r-rapporti annwali speċifiċi dwar l-aġenziji biex jinkludu eżami tal-prestazzjoni u tal-kisba ta' l-objettivi; f'dan il-kuntest u skond ir-riżoluzzjonijiet li jinsabu fil-kwittanza ta' l-2003, jinsisti li jitqisu l-aspetti li ġejjin: id-dublikazzjoni tax-xogħol fost l-aġenziji għandu jiġi evitat kemm jista' jkun, u l-miżuri maħsuba biex jititejbu t-trasparenza u l-komunikazzjoni mal-pubbliku għandhom jiġu ċċarati, flimkien ma' miżuri Komunitarji għal azzjoni pożittiva fil-livelli kollha tar-reklutaġġ, tat-taħriġ u ta' l-assenjazzjoni ta' responsabiltajiet;

               4.

               Jinnota li l-aġenziji Komunitarji mhux dejjem ikollhom reputazzjoni tajba jew rapporti tajbin fl-istampa u li ħafna minnhom ma jistħoqqilhomx din ir-reputazzjoni negattiva; josserva li ċ-ċittadini ta' l-UE għandhom jiġu mgħarrfa dwar dan bl-użu ta' mezzi xierqa biex jiġu spjegati għal kemm il-darba jkun meħtieġ ir-raġuni għall-eżistenza ta' l-aġenziji u l-kisbiet tagħhom; jitlob lill-Kummissjoni biex tieħu azzjoni skond dan, bl-użu ta' dawk il-mezzi li tħoss li huma meħtieġa;

               5.

               Jinnota li t-tkabbir ta' l-Unjoni Ewropea fl-2004 affettwa f'ħafna modi l-istrutturi u l-metodi ta' l-operat ta' l-aġenziji Komunitarji, u li bosta mill-aġenziji jiġbdu l-attenzjoni għal dan fir-rapporti ta' ħidma tagħhom u jiffokaw b'mod partikulari fuq iż-żieda fin-numru ta' amministratturi; jitlob lill-Kummissjoni biex tevalwa l-problemi reali jew maħsuba li tiltaqa' magħhom u biex tirrakkomanda l-bidliet regulatorji meħtieġa;

               6.

               Jinnota li l-Kummissjoni impenjat ruħha biex tarmonizza l-mod kif ir-rapporti ta' ħidma li jikkonċernaw id-direttorati ġenerali jiġu ppreżentati; isejjaħ għal approċ simili fir-rigward tar-rapporti ta' ħidma ta' l-aġenziji tal-Komunitajiet, li jvarjaw b'mod sinifikattiv f'termini ta' kontenut; jitlob lill-Kummissjoni biex tindika lill-aġenziji tal-Komunitajiet t-tagħrif u l-indikaturi ta' ħidma li jeħtiegu jippreżentaw;

               7.

               Jinnota s-sejba tal-Qorti ta' l-Awdituri li l-kuntratti konklużi mal-banek ilhom fis-seħħ aktar minn ħames snin, bi ksur tar-regolament finanzjarju ta' l-Aġenzija li jimplimenta r-regoli, li jeżiġi li ssir sejħa għall-offerti ġdida ta' l-anqas kull ħames snin; jinnota r-risposta ta' l-Aġenzija, li tispjega r-raġunijiet għad-dewmien biex titnieda sejħa għal offerti, u li tfassal il-benefiċċji miksubin permezz ta' negozjati diretti mal-bank, u ser iżomm dan f'moħħu meta jkun qed jikkunsidra r-reviżjonijiet għar-Regolament Finanzjarju;

               8.

               Jinnota li l-implimentazzjoni kemm tal-baġit operattiv u kif ukoll ta' dak amministrattiv fl-2004 kienet aktar baxxa milli fl-2003; huwa kuntent ħafna bl-implimentazzjoni sħiħa tal-linja tal-baġit tal-Mediċini Orfni;

               9.

               Jirrimarka li l-leġiżlazzjoni l-ġdida tal-farmaċewtiċi, li kienet ġiet adottata fl-2004, kellha impatt konsiderevoli fuq il-ħidma u l-istrutturi ta' l-immaniġġjar ta' l-Aġenzija; jifraħ lill-Aġenzija talli adattat ruħha b'suċċess għall-ambjent regolatorju l-ġdid;

               10.

               Jinnota illi l-implimentazzjoni mill-Istati Membri tas-sistema ta' rrappurtar dwar farmakoviġilanza fuq livell Ewropew ('database' EudraVigilance) kienet bil-mod aktar milli mistenni; madankollu, huwa sodisfatt bit-taħbira riċenti tad-Direttur Eżekuttiv li s-sitwazzjoni tjiebet sustanzjalment fl-2005;

               11.

               Jistieden lill-Aġenzija biex ittejjeb il-kuntatti ma' l-organizzazzjonijiet għall-protezzjoni tal-konsumatur sabiex titqajjem kuxjenza aħjar fir-rigward ta' prodotti tossiċi u li jistgħu jagħmlu l-ħsara li jinsabu fi prodotti mediċinali; jenfasizza d-dmir ta' l-Aġenzija biex taġixxi fl-interess pubbliku;

               12.

               Jitlob lill-Kummissjoni biex tgħin lill-aġenziji jsegwu mill-aktar viċin possibbli l-pjan ta' ħidma li sar qbil dwaru għas-sena ta' wara, biex b'hekk jippermettu li l-attivitajiet ikunu ppjanati u implimentati b'mod xieraq, u b'mod partikulari biex jevitaw bidliet kbar u ta' l-aħħar minuta fil-volum tax-xogħol;

               13.

               Jitlob lill-Kummissjoni biex ittejjeb is-sinerġiji bejn l-aġenziji billi tagħmel il-koperazzjoni aktar effettiva, tevita x-xogħol doppju u tindirizza nuqqasijiet, b'mod partikulari fir-rigward ta' oqsma komuni bħat-taħriġ, l-implimentazzjoni tal-politiki kollha tal-Komunità, l-użu tas-sistemi tat-tmexxija l-aktar moderni u s-soluzzjoni ta' problemi dwar it-tmexxija tajba tal-baġit.

      (1)  ĠU C 269, 28.10.2005, p. 17.

      (2)  ĠU C 332, 28.12.2005, p. 8.

      (3)  ĠU L 248, 16.9.2002, p. 1.

      (4)  ĠU L 136, 30.4.2004, p. 1.

      (5)  ĠU L 357, 31.12.2002, p. 72. Regolament kif emendat bir-Regolament (KE, Euratom) Nru 1261/2005 (ĠU L 201, 2.8.2005, p. 3).